open-index/open-wikipedia-markdown huggingface dataset:
Kristian Kostov

**Kristian Kostov**（；；），係俄羅斯出世嘅保加利亞歌手。佢從6歲開始入音樂行業，喺2014年參加過俄羅斯音樂選秀節目《俄羅斯兒童之聲》打入總決賽，就咁喺俄羅斯開始出名。2015年，佢又參加咗保加利亞版《X音素》攞到亞軍，喺保加利亞都出咗名，之後同保加利亞維珍尼亞唱片簽約。2017年，佢以17歲嘅歲數被選代表保加利亞參加歐洲歌唱大賽，係呢屆賽事中最年輕嘅參賽者。佢憑住《Beautiful Mess》攞到615分，排嗰屆賽事嘅亞軍，都破咗喺呢項賽事嘅最好成績。

## 簡歷
佢喺2000年3月15號俄羅斯莫斯科出世。佢有俄羅斯同保加利亞嘅雙重公民權，佢自己嘅身份係「俄羅斯同保加利亞之間」，佢家族背景多元化。佢阿爸康斯坦丁（ / **'）係[[保加利亞人]]，阿媽紮吾列（ / **'）係哈薩克人，紮吾列喺1985年開始喺哈薩克斯坦去莫斯科留學，畢業後識咗康斯坦丁，兩人喺莫斯科組咗頭家。佢嘅家庭成員入面半數信基督教，另一半就係穆斯林。佢從細接觸唔同嘅宗教同文化，識講流利嘅保加利亞語、俄文同英文三種語言，亦都理解到哈薩克話。佢仲因鍾意日本文化而學咗一啲日文，但水平未及同人交流。

佢自細同公公婆婆一齊生活，話自己咁鐘意音樂係嚟自公公嘅影響。佢自細就表現出音樂天賦，4歲時就開始到音樂學院學習。

## 演藝事業
### 早期
佢好早就投身音樂事業。喺6歲時加入莫斯科兒童音樂團體，入音樂界，喺俄羅斯全國演出。2011年，11歲嘅佢離開樂團，開始獨唱事業。之後佢參加咗幾個全國或國際音樂賽事。佢喺《兒童之聲》（）比賽攞冠軍，2012年喺《兒童新浪潮》（）入決賽，同年仲攞到《音樂學校》（）嘅第三名。

### 出道：2014年－2016年

2014年，佢參加俄羅斯音樂真人騷節目《俄羅斯兒童之聲》第一季。喺節目佢加入2008年歐洲歌唱大賽冠軍季馬·比蘭嘅隊伍，最終進入呢季嘅總決賽成為六強參賽者之一，但喺總決賽第一輪之後出局。佢就咁喺俄羅斯慢慢出名，佢特別多謝比蘭畀佢嘅指導，話佢「激勵咗自己」，每個禮拜都挖掘出自己最優秀嘅潛力，認為同比蘭一齊做嘢係自己參賽嘅最大收獲。佢雖然拎唔到冠軍，但佢嘅演出畀觀眾留低深刻嘅印象，有一班歌迷。11月，佢被邀請做聯合國兒童基金會嘅#想象計劃（）表演，係呢個活動入面唯一一位俄羅斯藝人。同年年尾，佢喺俄羅斯出咗單曲《聽雨》（ / ）。第二年4月，佢喺俄羅斯同自己嘅伴舞團體一齊現場表演呢隻歌，佢嘅演出同舞蹈都有好評。

2015年8月，佢去保加利亞，參加個度嘅音樂選騷節目《X音素》第四季嘅海選。喺比賽入面，佢話自己係保加利亞人，所以夢想可以喺保加利亞都開創佢嘅音樂事業。佢喺比賽入面入到總決賽，最終攞到嗰季第二名。佢嘅屋企人喺賽後返到莫斯科，而佢獨自留喺保加利亞繼續學業同音樂事業。

《X音素》完咗冇耐，佢就同保加利亞國內最出名嘅唱片公司之一維珍尼亞唱片（）簽約。2016年9月，佢參加個度規模最大嘅音樂活動「好聲音歡樂能量巡演」（），並喺索菲亞嘅巡演尾場現場演唱。2016年10月7號，佢出咗簽約後嘅首隻單曲《Ne si za men》（），同時發佈單曲嘅音樂錄影。呢隻歌出咗後連續兩個禮拜排喺保加利亞電台排行榜冠軍，即係電台播放次數最多嘅歌。單曲仲上埋保加利亞二十強單曲排行榜，喺個榜到五個禮拜，最高排第13位。之後又喺2017年1月13號出咗英文版本《女孩你俘獲了我》（）。，佢仲同保加利亞說唱組合合作唱咗單曲《升級》（ / **），喺2016年11月25號出，單曲之後喺保加利亞電台排行榜入面連續14個禮拜攞第一，仲入埋保加利亞二十強單曲排行榜，最高排第13位。而音樂錄影喺YouTube上有超過600萬次收睇。

### 歐歌賽：2017年－依家

2017年3月13號，保加利亞國家電視台宣佈Kristian Kostov代表參加當年嘅歐洲歌唱大賽，佢喺比賽入面唱《Beautiful Mess》。嗰陣佢未滿17歲，係嗰屆比賽入面最年輕嘅參賽者，亦係大賽歷史上首位喺2000年代出世嘅參賽者。首歌歌音樂錄影帶喺3月尾公開，單曲都喺之後嘅4月發行。

2017年歐洲歌唱大賽喺當年5月喺前一年冠軍國烏克蘭嘅首都基輔搞。3月尾，烏克蘭以「非法進入克里米亞」為理由唔畀俄羅斯參賽者入境。2014年3月，克里米亞脫離烏克蘭並入俄羅斯，烏方當呢樣係俄羅斯嘅侵略行為，喺11月頒布法令認定自俄羅斯進入克里米亞為非法，而薩莫洛娃之後喺2015年自俄方去克里米亞違反咗呢項法令，烏政府就咁唔畀佢入境參賽。俄羅斯最終以退賽做回應。之後消息曝光Kristian Kostov喺2014年6月都曾自俄羅斯進入克里米亞搞演出，觀眾一度擔心佢同樣會咁樣而收到入境禁令而無法參賽。但烏克蘭邊境管理部門最終裁定佢冇違反烏克蘭法律，原因係佢去克里米亞嗰陣呢個法令仲未生效。佢就咁可以入境參加呢屆賽事。攞過呢項大賽冠軍並喺選秀節目入面指導過Kristian Kostov嘅季馬·比蘭喺賽前話佢雖然「代表保加利亞參賽，但都係我們（俄羅斯）嘅英雄」。

佢喺賽前已經畀觀眾同博彩公司睇好，博彩公司開出佢嘅奪冠賠率喺全部42名參賽者入面排好前。佢喺兩場半決賽嘅第二場出場，攞到403分，其中包括專業評委畀嘅199分同觀眾投票畀嘅204分，兩個分項得分同總成績喺嗰場半決賽都排第一，進入總決賽。

喺5月13號晚搞嘅總決賽，佢攞到專業評委打出嘅278分同觀眾投票打出嘅337分，兩項得分都排第二名，以615分嘅總成績僅次於冠軍葡萄牙參賽者薩爾瓦多·索布拉爾，攞到嗰屆賽事亞軍。呢個成績超越前一年攞到第4名嘅波莉·奇諾娃，係保加利亞自2005年開始參加呢項賽事以嚟嘅最好成績。

2017年，佢喺德國慕尼黑通過咗美國伯克利音樂學院嘅面試並被錄取。同年11月，佢喺中國三亞搞嘅2017年世界小姐總決賽現場表演。2018年，佢同其他9位歐洲歌手一齊攞到歐洲跨國界音樂獎，佢仲憑歌迷投票攞到嗰屆嘅公眾選擇獎。2019年1月，加盟湖南衛視《歌手2019》、為首發歌手，喺第二輪踢館賽遭到淘汰，之後喺突圍賽演唱《Get it》同《Rift》以第七名突圍失敗。

## 音樂作品
### 細碟

### 單曲
;主唱單曲

;合作單曲

;其他合作歌曲

## 參賽節目
### 《保加利亞[[X音素]]》

### 《俄羅斯兒童之聲》

### 《[[歌手2019]]》
2019年1月，加盟湖南衛視《歌手2019》、為首發歌手，喺第二輪踢館賽遭到淘汰，之後喺突圍賽演唱《Get it》同《Rift》以第七名突圍失敗。

## 參考

## 出面網站

*Kristian喺維珍尼亞唱片嘅資料頁
*
*
*
*
*

類:保加利亞歌手
Polina Gagarina

**Polina Gagarina**（；；；）係俄羅斯女唱作人、女演員同商業模特兒。2015年，佢憑《A Million Voices》代表俄羅斯喺歐洲歌唱大賽攞到第二名。

## 簡歷
佢喺蘇聯俄羅斯蘇維埃聯邦社會主義共和國莫斯科出世，但佢細個係喺希臘過嘅。佢阿媽係一個芭蕾舞舞者。1993年，佢老豆過世。佢阿媽於是決定帶全家移居回俄羅斯。但冇耐佢哋又返到希臘，並定居雅典。讀完書後，佢搬到薩拉托夫，同阿嫲一齊住。

2003年，佢參加咗選秀節目《造星工廠》第二季，攞咗冠軍。之後佢被邀請加入「Playgirls」組合，但冇耐就解散。2005年，佢參加喺拉脫維亞尤爾馬拉搞嘅《》，攞咗第三。

2007年，佢賣咗首張錄音室專輯《》。2010年3月，佢賣咗第二張專輯《》。

2012年，佢開始同俄羅斯製作人Konstantin Meladze合作，先後錄製咗《謝幕》（）、《不》（）、《永遠》（）同《走遠》（）呢四首好熱門嘅歌。2015年，佢完咗同梅拉德傑嘅合作。

2015年3月9號，官方宣布佢將代表俄羅斯參加《歐洲歌唱大賽》。2015年5月19號，佢嘅歌曲《眾聲》("A Million Voices")以182票喺第一場預賽中攞到第一名。2015年5月23號，《A Million Voices》以303票喺決賽中攞到第二名。佢喺西歐國家普遍嘲笑俄羅斯唔好嘅政治環境下仲喺比賽攞到亞軍，就咁成功提升俄羅斯嘅國家形象。佢攞到亞軍嘅新聞喺嗰日嘅Mail.Ru站上咗頭條，並受到普京總統嘅高度稱讚。

2017年，佢、俄羅斯 DJ SMASH 同 Egor Krid 一齊合唱2018年世界盃嘅應援曲《LIVE》。

2019年1月，加盟湖南衛視《歌手2019》、為首位補位歌手，第11期競演因背部肌肉同腰椎嚴重受傷而缺席，之後喺突圍賽演唱《雨飄落在身邊》同《搖籃曲》以第二名突圍成功，喺4月12號未能晉級總決賽第二輪。

2021年，佢同2015年歐洲歌唱大賽嘅參賽者Måns Zelmerlöw出咗合唱歌《Circles and Squares》，呢隻歌亦係2021年世界花式溜冰錦標賽嘅主題曲。

2022年，因為佢公開支持俄羅斯吞併克里米亞、2022年俄羅斯入侵烏克蘭，俾暫停歐洲歌唱大賽參賽資格。

## 私人生活
2007年8月25號，佢嫁畀俄羅斯男演員皮約特·波利斯維奇·基斯洛夫（）。2007年10月14號，佢生咗一個仔，叫安德列（）。2010年3月31號，佢哋離婚。

2014年9月9號，佢同攝影師德米提·伊斯哈科夫（）結婚。

## 音樂作品

* 2007年：《祈問雲海》（）
* 2010年：《關於自己》（）
* 2016年：《9》

## 《[[歌手2019]]》
2019年1月，加盟湖南衛視《歌手2019》、為首位補位歌手，第11期競演因背部肌肉同腰椎嚴重受傷而缺席，之後喺突圍賽演唱《雨飄落在身邊》同《搖籃曲》以第二名突圍成功，喺4月12號未能晉級總決賽第二輪。

## 參考

## 出面網頁
* 官方網站
* 
*
*
* Polina Gagarina嘅VKontakte頁
* 

類:俄羅斯歌手
類:俄羅斯演員
類:流行歌手
類:女歌手
類:女演員
類:女模特兒
歌手全球巡迴演唱會

**《[[歌手 (湖南衛視)|歌手]]》全球巡迴演唱會**，係中國大陸湖南衛視《我是歌手》同《歌手》系列節目嘅首次官方大型巡迴演唱會，都係該系列節目嘅首個線下衍生項目，首場原計劃喺2018年10月20號深圳揭幕，後因不可控因素而被迫取消。

## 參考

## 出面網頁
*
瓜分波蘭

**瓜分波蘭**係18世紀尾波蘭立陶宛聯邦分三次俾俄羅斯、奧地利同埋普魯士吞併領土嘅行動。

第一次瓜分波蘭係喺1772年8月5號，第二次瓜分波蘭係喺1793年1月23號（奧地利冇參與），第三次瓜分波蘭係喺1795年10月24號。最終波蘭立陶宛聯邦被消滅，波蘭同立陶宛冇咗主權成123年，到1918年第一次世界大戰完嗰年至相繼獨立。

## 參考
世界地圖

**世界地圖**係指地球表面嘅地圖，一般都畫有經緯線、地名等嘅資料，使用嘅人可以藉經緯線喺世界地圖上面揾到各個地方，亦都可以知道南極、北極嘅位置。有好多種方法將地球表面投影到個平面上。
五餅二魚

**五餅二魚**（）係聖經四本福音書都有記載耶穌行嘅神蹟，只係用五塊大麥餅同兩條魚，就餵飽一大班人，男人有五千多人，未計女人同細路。

## 事跡
有一日耶穌喺笪空地同一大班人講道，淨係計男人都有五千多人，到挨晚大家都好肚餓，但係現場無嘢食，呢個時候有個細路仔經過，佢將佢自己帶住嘅五塊大麥餅同兩條魚奉獻畀耶穌，耶穌就叫大家分組坐低，攞起餅同魚向天祝謝，然後就逐組分畀大家食，每個人都分到嘢食同食得飽，食完之後門徒幫手收集食淨嘅食物，都裝得滿十二個籃。

另外《馬太福音》同《馬可福音》記載耶穌之後重有另一次同類神跡，用七塊餅同幾條魚餵飽另一班人，未計女人同細路，男人都有四千多人，不過《路加福音》同《約翰福音》都無記載。

## 流行文化
香港嘉頓出咗一隻「家庭什餅」嘅罐裝餅乾，有啲人鍾意攞去送禮，由於分量好多，食極都食唔曬，網上有人就惡搞「五餅二魚」嘅餅其實就係「家庭什餅」。
陳柏衡

**陳柏衡**（，），係香港足球員，身高1.75米，職責左中場，而家效力香港超級聯賽球會佳聯元朗。

## 球員生涯
陳柏衡喺香港出世，喺2011年轉咗去香港甲組足球聯賽球會南華預備組，喺2010/11球季轉會期間得到提拔調去南華一隊，並且喺2011年10月22號對用年輕球員組成嘅港菁嘅聯賽時，喺職業生涯上第一次上陣，最後協助南華以5–0贏出。

喺2012年夏天，陳柏衡轉會去香港甲組足球聯賽球會太陽飛馬。不過佢喺2016年10月涉嫌打假波俾廉政公署拉咗，最後廉政公署喺2017年6月28號，落案起訴一共5個香港飛馬足球會前球員，控告佢哋涉嫌提供同收受一共6萬蚊嘅賄款，並且串謀詐騙以操控或者企圖操控由香港足球總會舉辦嘅3場預備組聯賽嘅賽果。2018年4月19號，陳柏衡喺無合理疑點之下被香港區域法院裁定罪名唔成立。

2018年夏天，陳柏衡得到新上任香港超級聯賽球會元朗足球會教練嘅郭嘉諾引薦加盟。

## 榮譽
;香港飛馬
* 香港足總盃冠軍（2015–16季度）
* 香港菁英盃冠軍（2015–16季度）
;香港代表隊
* 港澳埠際賽冠軍（2012、2013、2014年）

## 參考

## 出面網頁

*陳柏衡-香港足球總會
*陳柏衡-體路Sports road
獅子亨利

**獅子亨利**（**Heinrich der Löwe**，）係德意志貴族，身兼薩克森公爵（**亨利三世**，1142年到1180年在位）同巴伐利亞公爵（**亨利十二世**，1156年到1180年在位）。

獅子亨利為德意志開拓疆土，建立咗呂碧克、慕尼黑、呂訥堡、布倫瑞克等等城市。
伊巴密濃達

**伊巴密濃達**（**Ἐπαμεινώνδας**，）係古希臘城邦忒拜嘅將軍，領導忒拜打贏留克特拉戰役，令忒拜脫離斯巴達嘅控制。
艾蒂安雷諾

**艾蒂安雷諾**（**Étienne Lenoir**，）係比利時工程師，1858年發明內燃機。佢亦改良過電報技術。
諾曼征服英格蘭

**諾曼征服英格蘭**（）係指1066年法蘭西嘅征服者威廉帶領諾曼人成功征服英格蘭嘅事件。呢次征服對英格蘭嘅文化帶嚟深遠嘅影響。

## 睇埋
*中古英文
*英文史
希斯汀戰役

**希斯汀戰役**（）係指1066年諾曼征服英格蘭入面嘅關鍵戰役，雙方喺10月14號喺希斯汀決戰，最後諾曼人打贏，英王哈羅德二世戰死。
新特警判官

《**新特警判官**》（*Dredd*）係一部2012年嘅科幻動作電影，由做導演，編劇同監製，改編同埋創作嘅漫畫《》。主演係、、蓮娜赫迪。

## 演員
*  飾演 
*  飾演 
* 蓮娜赫迪 飾演 Madeline "Ma-Ma" Madrigal
*  飾演 Kay
1956年匈牙利革命

**1956年匈牙利革命**（**1956-os forradalom**），又叫**匈牙利十月事件**，係指1956年10月23號到11月4號由匈牙利民眾反抗匈牙利人民共和國政府嘅動亂事件，最後畀政府請嚟嘅蘇聯軍隊鎮壓而失敗。

事件主謀納吉·伊姆雷喺1958年6月被處決，直到匈牙利1989年變天之後，呢場反革命叛亂畀新政府（匈牙利第三共和國）平反昭雪，更將爆發革命嘅10月23號定做國慶日。
阮雪榆

**阮雪榆**（）係中國壓力加工學家，做過中國工程院院士。佢喺上海出世，祖籍廣東中山。

阮雪榆早年曾經就讀於大同大學附中二院、南洋模範中學等校。1950年考入交通大學機械工程系。1953年畢業並留校任教。1958年起佢開始從事冷擠壓技術嘅研究，成為中國喺該領域研究之中嘅開拓者之一。1983年建立上海模具技術研究所並出任所長兼總工程師。同年加入九三學社。1994年當選中國工程院院士。1996年喺上海模具技術研究所基礎上成立咗模具CAD國家工程研究中心，阮雪榆出任中心主任。

佢仲曾經擔任全國政協委員、上海交通大學材料科學與工程學院名譽院長、聯合國教科文組織冷鍛技術教席負責人、國際冷鍛學會（ICFG）會員、國際環境保護與製造委員會（ICEM）常務委員等職。

## 參攷

## 連出去

* 
* 
* 

類:中國工程院院士
類:前全國政協委員
類:祖籍中山
羅馬治世

**羅馬治世**（**Pax Romana**）係指羅馬帝國比較和平嘅時期，通常指由奧古斯都前27年開國去到180年奧理略駕崩之間嘅時期，約莫有二百年。
安東尼努斯敕令

**安東尼努斯敕令**（**Constitutio Antoniniana**）係羅馬帝國皇帝卡拉卡拉（原名安東尼努斯）喺212年發佈嘅敕令，畀所有羅馬帝國出身自由嘅人有完整嘅羅馬公民權，希望可以增加稅收同服兵役嘅人數。
歐盟擴張

**歐盟擴張**（**Enlargement of the European Union**）係指歐洲聯盟由佢前身歐洲煤鋼共同體喺1952年成立開始逐漸增加成員國嘅過程，由1952年6個成員國，變成2013年28個成員國嘅高峰。不過隨住英國將會喺2019年脫離歐盟，歐盟成員國將會跌返落27個。

加入歐盟嘅條件除咗要係歐洲國之外，重需要符合由歐盟訂立嘅哥本哈根標準。
歐洲煤鋼共同體

**歐洲煤鋼共同體**（**European Coal and Steel Community**）係1952年成立嘅跨國經濟合作組織，成員國包括法國、西德、意大利、比利時、荷蘭同盧森堡，被視為歐洲聯盟嘅原形。呢個組織隨住歐洲經濟共同體成立，喺1965年被兼併。
甜言蜜語 (電影)

《**甜言蜜語**》（），係套1999年上畫嘅香港電影，由趙崇基執導，杜琪峰監製，古天樂、蒙嘉慧、黃浩然、區淑貞主演。套戲主要喺坪洲拍。

## 演員一覽
;主角
*古天樂 飾 金水
*蒙嘉慧 飾 雯雯（Mandy）
;其他演員
*黃浩然 飾 Paul
*區淑貞 飾 Angel

## 出面網頁
*
財神客棧

《**財神客棧**》（），係套2011年上畫嘅中港合拍電影，由王晶、元奎執導，謝霆鋒、張家輝、黃奕、蔡卓妍、劉洋、佟大為、何家勁主演。

## 演員一覽
;主角
*謝霆鋒 飾 龔少爺
*張家輝 飾 老巴
*黃奕 飾 火龍女
*蔡卓妍 飾 水龍女
*劉洋 飾 玉玲瓏
*佟大為 飾 聞問切
*何家勁 飾 鐵無情
;其他演員
*潘霜霜 飾 九尾狐
*鄭亦桐 飾 縣長夫人
*鄭曉東 飾 神眼朱三
*伍允龍 飾 鷹王于峰
*鄭希怡 飾 虎娃
*唐偉成 飾 唐傲
*元德 飾 金不二
*莫美林 飾 展飛龍
*黃勇剛 飾 赤龍兒
*那威 飾 縣官
*孫曉斐 飾 蘭蘭
*孫長江 飾 佟天鵬
*黃小蘭 飾 芙蓉

## 出面網頁
*
朱麗葉與梁山伯

《**朱麗葉與梁山伯**》（），係套2000年上畫嘅香港電影，由葉偉信執導，吳鎮宇、吳君如主演。

## 演員一覽
;主角
*吳鎮宇 飾 佐敦（Jordon Cheng）
*吳君如 飾 茱迪（Judy Chu）
;其他演員
*劉以達 飾 林嘉華
*戴碧芝 飾 可宜
*湯盈盈 飾 BoBo
*葛民輝 飾 方師傅
*任達華 飾 新界安
*林雪 飾 肥彭

## 出面網頁
*
初戀嗱喳麵

《**初戀嗱喳麵**》（），中國大陸叫《**初戀滋味**》，係套2001年上畫嘅香港電影，由周惠坤執導，周俊偉、楊丞琳主演。故仔由卓韻芝（芝See菇Bi）嘅同名廣播劇改編，個名「嗱喳麵」係對車仔麵嘅俗稱。

## 演員一覽
;主角
*周俊偉 飾 谷峰
*楊丞琳 飾 Carlily
;其他演員
*曾志偉 飾 谷佬
*郭善璵 飾 Heman
*陳司翰 飾 警察
*羅蘭 飾 禾味婆
*許鞍華 飾 鄰居
*陳慧琳 飾 鋼牙妹
*谷德昭
*賴苑彤 飾 小谷咕
*鄭道三 飾 禾味龍
*鄧麗欣 飾 歐陽佩儀

## 出面網頁
*
大手牽小手

《**大手牽小手**》（），係套2016年上畫嘅香港電影，由李勇昌執導，鮑起靜、黃浩然、王菀之、衛詩雅主演。

## 演員一覽
;主角
*鮑起靜 飾 李好
*黃浩然 飾 姜思年
*王菀之 飾 周秀蘭
*衛詩雅 飾 年輕李好
;其他演員
*李楓
*陳安瑩
*高志森
*葉良財
*陳美娥

## 出面網頁
*
*
*
*
卡拉曼侯國

**卡拉曼侯國**（**Karamanoğulları**）係古時安那托利亞地區其中一個伊斯蘭教突厥人政權，疆土位置大約係今日土耳其卡拉曼省，喺1250年立國，喺1487年畀鄂圖曼帝國滅國。
XYZ事件

**XYZ事件**（**XYZ Affair**）係指1797年法蘭西第一共和國三位外交人員（用**XYZ**字母代表）到美國同總統約翰亞當斯講和嗰陣索取巨額賄賂嘅事件。皆因美法講和失敗，約翰亞當斯被批評無盡力講和，佢惟有公開法國代表嘅惡行，引起美國反法浪潮，之後更爆發非正式嘅美法戰爭。
二氧化硫

**二氧化硫**（Sulfur dioxide），係硫嘅一種氧化物，性質係無色有刺激性味嘅氣體，亦係其中一隻引發空氣污染嘅物質。
甘油

**甘油**，即**丙三醇**（Propane-1,2,3-triol），係醇嘅一種，性質係無色無臭有甜味嘅黏性液體。
三城記

《**三城記**》（），係套2015年上畫嘅中港合拍電影，由張婉婷執導，劉青雲、湯唯、秦海璐、井柏然、黃覺、金燕玲主演。

故仔用1930年代尾做背景，橫跨安徽蕪湖、上海、香港三座城市，以成龍父母嘅真人真事改編。

## 演員一覽
;主角
*劉青雲 飾 房道龍
*湯唯 飾 陳月榮
*秦海璐 飾 仇肖玲
*井柏然 飾 收買華
*黃覺 飾 周師傅
*金燕玲 飾 月榮母
;其他演員
*李建義 飾 道龍父
*張雅涵 飾 桂蘭
*趙姝婷 飾 玉蘭
*王芷璇 飾 小玉蘭

## 出面網頁
*
醚

**醚**（Ether），係一類有機化合物，有由氧原子連接兩個烷基或芳基嘅官能團。最常見嘅醚係乙醚。

## 合成

### 醇嘅脫水
喺酸嘅存在下，醇可以喺高溫環境下脫水，生成醚。

### 威廉姆遜醚合成
先將醇用強鹼處理，去質子化，出醇鹽。然後再用醇鹽同鹵代烴發生雙分子親核取代反應，生成醚。
阿斯巴甜

**阿斯巴甜**（Aspartame），化學名**天門冬酰苯丙氨酸甲酯**（Methyl L-α-aspartyl-L-phenylalaninate），係種人造甜味劑，廣泛用喺嘢飲同香口膠嘅代糖。
過氧化物

**過氧化物**係一類氧化合物，結構特徵有兩個氧（－O－O－）嘅過氧基，有好強嘅氧化性。最常見嘅過氧化物係過氧化氫（雙氧水）。
氯酸鉀

**氯酸鉀**（Potassium chlorate），係種強氧化劑，由鉀、氯、氧元素組成。佢係傳統火藥嘅主要成份。
金與正

**金與正**（；；），又譯**金汝貞**（）、**金汝靜**（），係北韓領導人金正恩嘅細妹。佢亦係已故領導人金正日個女同已故創始人金日成嘅孫女。佢係政治局嘅候補委員、朝鮮勞動黨（WPK）文宣同鼓動部嘅主任。

## 註同攷
### 註


### 攷
諾曼第大區

**諾曼第大區**（），係法國東北一個大區，位處諾曼第地區，首府盧昂。

諾曼第大區曾經分做上諾曼第同下諾曼第兩個大區，2014年打後合併做一個諾曼第大區。
陳納德

**陳納德**（**Claire Lee Chennault**，）係美國陸軍航空隊中將，亦係中華民國空軍美籍志願大隊（俗稱「飛虎隊」）隊長。佢老婆係華裔美國政治人陳香梅。
貝絲高曼

**貝絲高曼**（**Bessie Coleman**，）係美國女飛機師，亦係頭一位女性非裔美國人揸飛機。
星座殺手

**星座殺手**（**Zodiac Killer**）係美國一單懸案，發生喺1960年代到1970年代嘅加州地區，一路都拉唔到兇手。兇手向傳媒寄信話自己殺咗37人，不過當地警方認為佢只係殺7人，其中2人生還。

1969至1974年，自稱係星座殺手嘅人寄信畀警方，但內容都喺密碼。到咗2020年12月，終於有三位密碼專家破譯咗其中一封密碼信嘅內容，但仍然未知道星座殺手係邊個。
1812年戰爭

**1812年戰爭**（，）係美國同英國嘅一場戰爭，由1812年6月18號打到1815年2月16號。戰爭由美國發起，入侵加拿大，初期英國有優勢，一度攻陷美國首都華盛頓特區，但後期遭受美國頑強抵抗，最後雙方講和，邊界恢復原狀。

## 參考資料

類:1812年
前哥倫布時期

**前哥倫布時期**（**Pre-Columbian era**）係指美洲未畀哥倫布發現（1492年）之前嘅時期，亦即係美洲未畀歐洲文化影響嘅時期，嗰時美洲土著有佢哋自己嘅文化風俗，甚至發展出文明，譬如瑪雅文明、阿茲特克文明。
美洲殖民

**美洲殖民**（**European colonization of the Americas**）係指歐洲人喺15世紀後期發現美洲之後嘅殖民行為。首先到美洲殖民嘅歐洲勢力係西班牙，之後有葡萄牙、荷蘭、英國、法國等勢力都陸續分一杯羹。隨住18世紀後期爆發美國獨立戰爭，美洲殖民狀態開始動搖，美洲各殖民地亦逐漸步向獨立。
華盛頓伊榮

**華盛頓伊榮**（**Washington Irving**，）係美國作家，著作包括《李伯大夢》同《沉睡谷傳奇》，被譽為「美國文學之父」。

## 出面網頁
芮成鋼

**芮成鋼**（；；）係中國國營廣播公司中國中央電視台嘅新聞主播同記者。佢以主持經濟同金融有關節目而辣，喺中央電視台2頻道擁有廣泛嘅收視。2014年7月，佢係涉嫌腐敗畀中國檢察機關拘留調查。

## 參攷

## 連出去
*
路易斯安那購地

**路易斯安那購地**（**Louisiana Purchase**）係美國喺1803年向法蘭西買北美洲中部嘅法屬路易斯安那笪地嘅交易，總共用咗1,500萬美元（8,000萬法郎）去買529,911,680英畝（2,144,476平方公里）嘅地，面積係當今美國國土嘅22.3%，亦幾乎等同嗰時美國原有國土面積。呢次購地係成個美國西進運動一個重要嘅推進。
翁秀蘭

**翁秀蘭**（**Shirley Yung Sau-Lan**）係香港電影人，做過監製、製片、導演、演員、電影策劃、監製、編劇。

## 監製
* 愛尋迷（2014）
* 大茶飯（2014）
* 盂蘭神功（2014）
* 上身（2015）
* 四非（2015）
* 沒女神探（2015）
* 小姐誘心（2015）
* 花街柳巷（2015）
* 我老婆係明星（2016）

## 製片
* 霓紅光管高高掛女子公寓（1994）
* 青春火花（1994）
* 風塵三女俠（1994）
* 晚9朝5（1994）
* 空中小姐（1995）
* 現代蠱惑仔（1995）
* 四級殺人狂（1995）
* 偶遇（1995）
* 夜半一點鐘 (1995）
* 黃飛鴻之西域雄獅（1997）
* 單身部落（2007）
* 圍城（2008）
* 怪談（2009）

## 導演
* 花街柳巷（2015）
* 我老婆係明星（2016）

## 演員
* 圍城（2008）
* 我老婆係明星（2016）演 電影公司職員

## 策劃
* 北京樂與路（2001）
* 武術 (2008)
* 媽媽，我愛您（2013）

## 執行監製
* 如珠如寶（2019）

## 編劇
* 花街柳巷（2015）
* 上身（2015）

類:電影導演
類:電影編劇

秀蘭
郭國文

**郭國文**（）係臺灣民主進步黨籍政治人，現任立法委員、民進黨臺南市黨部主任委員，曾任民進黨臺南縣黨部主委、台南縣政府行政管理處處長、臺南市議會第1－2屆議員，任內曾任民進黨黨團總召集人。郭國文為新潮流系成員。

2015年3月參加民進黨臺南市第五選舉區立委初選失利；2016年5月入閣擔任勞動部政務次長，為臺南市首度有市議員入閣；2017年9月請辭；2018年擔任黃偉哲市長競選總部發言人（黃偉哲原任臺南市第二選舉區立法委員），遺缺於2019年3月16日進行補選，郭國文代表民進黨出征並當選；2020年連任成功；2024年再度連任，並於同年5月當選民進黨臺南市黨部主委。
## 選舉記錄
### [[2019年臺南市第二選舉區立法委員缺額補選]]
洛天依

**洛天依**（）係上海禾念推出嘅一套採用Vocaloid語音合成技術嘅數據庫同虛構角色。歌聲樣本取自中國配音員山新同日本歌手鹿乃兩位，ideolo為「Vocaloid™ China Project」設計出呢個角色。上海禾念喺2012年7月12月發布佢哋第一個產品。五年後，佢哋升級產品喺2017年12月30號發售，日語產品喺2018年5月21號發售。

作為第一位發佈嘅中文Vocaloid歌手，喺ACG圈內擁有較多粉絲同人氣。喺2016年，洛天依登上湖南衛視小年夜春晚，呢次係佢第一次走上主流舞台。 2017年6月舉辦嘅Vsinger Live就係洛天依目前規模最大嘅商業演出。

## 連出去
* 
* 洛天依_YouTube

## 攷
曾紀華家族

**曾紀華家族**係一個商業家族，祖籍福建惠安，喺香港以至台灣同南洋都有佢哋嘅生意，不過依家勢力大不如前。

## 家族史
曾紀華喺福建惠安出世，雖然出身書香世家，但係老豆曾廼銘死得早，佢讀完小學已經跟住大佬曾紀棠出晉江搵嘢做。之後佢更加隻身走去緬甸做工，後來因為出口大米賺到第一桶金，佢亦都喺緬甸識到佢第一個老婆王素英。

喺戰後，佢嘅生意更加多元化，初期有印刷廠，之後更加有地產、港口同銀行等等嘅業務。到1997年5月，曾紀華死咗，當時佢已經有100億港紙嘅身家。

曾紀華死咗之後，佢將大部分身家畀咗第二個老婆馮婉琳嘅兩個仔曾文豪同曾文能，包括當時嘅四間上市公司，不過由於擴張太快，加上亞洲金融風暴，曾氏兄弟要賣公司還債。2001年，細佬曾文能更加因為穿公司櫃桶底，搞到要去食皇家飯。

到2004年，大房嘅人喺台灣告二房嘅人，要求分到更加多遺產，不過敗訴收場。

雖然身家少咗一大截，但係曾氏兄弟仍然活躍名流圈子，細佬同好多女星都傳過緋聞，包括周汶錡同陸詩韻。大佬曾文豪就喺2018年同細21年嘅落選港姐李美慧結婚。

大房方面，大仔曾文仲曾經係中國地產商沿海家園嘅主席，亦都係主要股東之一，佢又做過第十一屆中國全國政協。

## 曾經有嘅資產
*惠泰地產（而家叫中國寶力科技）
*惠揚（而家叫平安證券集團，家陣除咗牌）
*太平洋港口（而家叫新創建集團）
*亞細安（而家叫茂盛控股）
*台灣世華銀行（而家叫國泰世華銀行）
*國賓大飯店

## 家族樹
*曾廼銘
**曾紀棠
**曾紀華=王素英（大房）、馮婉琳（二房）
***曾文仲（大房）=于君明
***曾文虞（大房）
***曾文行（大房）
***曾文雯（大房）
***曾文珊（大房）
***曾文豪（二房）=楊穎欣（離咗婚）、李美慧
****曾昭怡（楊穎欣所生）=郭俊賢
*****一個女
****曾昭亮（楊穎欣所生）
****曾昭令（楊穎欣所生）
****一個女（李美慧所生）
***曾文能（二房）=黃玲翠（離咗婚）
**曾紀殷

## 參考

類:香港家族
類:祖籍福建
死亡塔

《**死亡塔**》（），又叫《**死亡遊戲Ⅱ**》，係套1981年上畫嘅香港電影，由洪金寶、元奎、吳思遠執導，李小龍、黃正利、唐龍、喬宏、元彪、李海生主演。套戲有部份鏡頭嚟自李小龍未拍好嘅遺作《死亡遊戲》。

## 出面網頁
*
夕陽天使

《**夕陽天使**》（），係套2002年上畫嘅香港電影，由元奎執導，舒淇、趙薇、莫文蔚主演，其他主要演員包括宋承憲、溫兆倫、石修、衛志豪、倉田保昭等等。

## 出面網頁
*
血淚之路

**血淚之路**（切羅基話：ᎨᏥᎧᎲᏓᎠᏁᎬᎢ，）係隻術語着攞來描述驅逐美洲原住民（所謂印第安人）跟美國東南部啲肥沃林地到而今啲印地安土地，啲貧瘠好多、喺奧克拉何馬州嘅。驅逐印第安部落件事代表到隻歷史轉折點，隻標誌到隻低谷畀土著人民戥美國政府之間嘅關係嘅。 進行驅逐行動嘅背景係，喺1800年以後，歐洲殖民者嘅需求對於土地不斷噉增加、北美邊境土地亦都因此擴張。種重新安置影響到嘅部族有 Muskogee (Creek), Cherokee, Chickasaw, Choctaw 同埋 Seminole人，啲人由於有適應到啲殖民者嘅生活方式，着喊做「五大文明部族」。就美國印第安人政策來講，立法上包含到種驅逐行為係透過份《印第安人遷移法》，份得到通過喺1830年嘅，來達成嘅。藉由總統Andrew Jackson嘅約定，印第安人啲祖傳領土在南部各州被逼在1831年至1839年間割讓、交換或者出售，一係聽軍隊清空。

安置工作係着分批組織在美國軍隊嘅陪同下，並跟到嘸同嘅路線向西行。在前往印第安人新保留地嘅過程中，超過四分之一嘅流離失所人士同埋跟到行嘅美國非洲裔奴隸死喺疾病、疲癐、凍冷以及飢餓下。影響畀啲原住民係毀滅性嘅，並且一路延續到20世紀下半葉。除開人口着嚴重消滅，根蔃畀文化同埋精神都捱生蠻掹斷對於啲部落啲有連結緊密畀佢哋祖祖輩輩生活喺嘅鄉土來講。啲人捱擘裂成東部、西部嘅部落。喺受分配嘅領土上高，各民族繼續分裂，並發生衝突戥其他捱搬遷嘅部落；跟到美國向西部嘅又一次擴張，啲人進一步流離失所。 

儘管啲印第安人啲受流離失所影響嘅提出過要求，但美國政府（截至2020年6月）都未採取任何立場對於參與驅逐行動以及造成嘅相關後果。之不過，兩條路線畀*Cherokee Trail of Tears*喺1987年得到列入美國國家行人道系統（The National Trails System）來紀念受害者。

## 睇埋
*美國領土擴張
德薩斯併吞

**德薩斯併吞**（**Texas annexation**）係美國喺1845年併吞，將佢變成美國第廿八個州——德薩斯州嘅事件。德薩斯共和國原先喺1836年由墨西哥獨立，由於獨立後一直同墨西哥存在邊界爭議，加上當地居民對美國比較有好感，結果促成德薩斯共和國同意畀美國併吞。

## 睇埋
* 政治聯合
給爸爸的信

《**給爸爸的信**》（），係套1995年上畫嘅香港電影，由元奎執導，李連杰、梅艷芳、謝苗主演，其他主要演員包括于榮光、鄒兆龍、盧惠光、劉松仁等等。

## 出面網頁
*
哈利波特：阿茲卡班的逃犯

《**哈利波特：阿茲卡班的逃犯**》（***Harry Potter and the Prisoner of Azkaban***）係英國小說作家J. K. 羅琳喺1999年7月8號發行嘅奇幻文學作品《哈利波特》系列第３輯小說。呢輯小說講述一個後生仔巫師哈利·波特喺霍格華茲第３年嘅校園生活。哈利同佢嘅朋友榮恩·衛斯理同埋妙麗·格蘭傑一齊去調查巫師監獄阿茲卡班監獄嘅逃犯天狼星·布萊克，相信佢就係佛地魔嘅其中一個老盟友。

呢本書喺1999年7月8號喺英國由出版，而美國就喺1999年9月8號由出版。羅琳覺得呢本書好易寫，佢喺開始寫呢本書一年之後就寫完。呢本書喺英國出版咗短短３日就賣出咗64,000本，之後喺英國賣咗超過300萬本。呢本書攞咗1999年嘅、，同埋2000年嘅，仲入圍咗包括嘅其他獎項。

《哈利波特：阿茲卡班的逃犯》嘅改編電影喺2004年上映，票房超過$7.96億美金，仲攞到好評。鬆散咁根據《哈利波特：阿茲卡班的逃犯》嚟做基礎而改編嘅電子遊戲亦都喺幾個平台上面發佈，而且大部分都攞到好評。

## 睇埋
* 哈利波特：阿茲卡班的逃犯 (電影)
哈利波特：火盃的考驗

《**哈利波特：火盃的考驗**》（***Harry Potter and the Goblet of Fire***）係英國作家J. K. Rowling寫嘅第四本哈利波特系列小説，2000年7月8號發行。

## 睇埋
*哈利波特：火盃的考驗 (電影)
哈利波特：神秘的魔法石 (電影)

《**哈利波特：神秘的魔法石**》（***Harry Potter and the Philosopher's Stone***）係一部2001年上映嘅英美合拍電影，場內容改編自J. K. 羅琳嘅1997年同名小說。呢套戲係由導演，編劇，主演係丹尼爾·域卡夫、魯拔·格連特同愛瑪·屈臣，而其他演員就包括羅比·寇特蘭、李察·哈里斯等等。

在呢本小說創出不可思議嘅好成績之前，投資方代理華納兄弟好快就用相當低嘅價錢就買咗電影版權。呢套戲係喺利維斯登工作室製作，並喺2001年發行；第二至七集都陸續拍成電影。呢套戲創造咗全球$9.75億美元嘅票房，仲得到奧斯卡金像獎嘅三項提名。

為咗保存小說同電影嘅完整文化，羅琳堅持所有演員都必須係英國人。除了飾演西莫·非尼干嘅德文·莫雷，同埋飾演鄧不利多教授嘅李察·哈里斯係愛爾蘭演員之外，仲有就係飾演胡奇夫人嘅美國女演員。

## 劇情簡介

自細就父母雙亡嘅哈利·波特，佢一直同好討厭佢嘅麻瓜親戚—包括姨媽、姨丈同表弟（德思禮一家）住喺英國薩里郡嘅小惠因區，德思禮一家對待哈利一直都唔好。

喺哈利11歲生日果日，霍格華茲魔法與巫術學院派信俾哈利，但就俾姨媽同姨丈截住，佢哋設法唔俾哈利去霍格華茲返學。喺神秘陌生人魯霸·海格嘅幫助之下，哈利先至知道佢父母嘅真正死因，仲有佢自己嘅真正身份。海格帶哈利離開佢姨丈屋企，去到隱藏喺倫敦街頭嘅買巫術學院要用嘅嘢，跟住就去到隱藏嘅9¾月台搭火車去霍格華茲。哈利喺火車上面識到純血巫師家族血統嘅榮恩·衛斯理同埋麻瓜血統嘅妙麗·格蘭傑。

所有一年級新生去到霍格華茲之後，都會由「分類帽」個別分派去四個學院：、赫夫帕夫、雷文克勞同埋史萊哲林。由於史萊哲林以黑魔法巫師而出名，所以哈利說服分類帽唔好將佢派去史萊哲林學院。結果，哈利、榮恩同妙麗都派咗去葛來分多學院。之後哈利入埋葛來分多嘅魁地奇代表隊，仲做埋搜捕手。

有一日，哈利同榮恩·衛斯理同妙麗·格蘭傑喺唔畀學生入嘅地方發現咗一隻三頭巨犬，而三頭巨犬好似守護緊一啲嘢。之後佢哋三個知道嗰樣嘢係一嚿魔法石，佢哋再次返去三頭巨犬度，喺通過一連串嘅難關之後，哈利發現想攞到魔法石嘅係教黑魔法防禦術嘅奎若教授，而佛地魔就依附喺奎若個頭度。佛地魔想通過奎若攞到魔法石，但係唔成功，而奎若就化成沙塵死咗。之後鄧不利多校長同醒番嘅哈利講，嚿魔法石已經銷毀咗。

## 參考
哈利波特：消失的密室 (電影)

《**哈利波特：消失的密室**》（***Harry Potter and the Chamber of Secrets***）係一部2002年奇幻電影，改編J. K. 羅琳嘅1998年同名小說。主演係丹尼爾域卡夫、魯拔格連特、愛瑪屈臣。

## 劇情簡介
喺上個學年完咗之後，哈利波特由學校放假返去佢姨丈屋企，喺新學年開學之前，有個家庭小精靈多比出現喺哈利波特嘅房度，警告哈利如果返去霍格華茲就會有生命危險。雖然多比用到魔法，都係阻唔到哈利返去霍格華茲。

榮恩·衛斯理個妹金妮·衛斯理喺新學年亦都入咗霍格華茲就讀。

之後學校發生咗有貓同學生被石化嘅事，仲有人喺牆度大大隻字寫咗「密室嘅門已經打開咗，傳人嘅敵人要小心」。麥教授同學生講，「密室」係好多年之前霍格華茲創辦人之一嘅史萊哲林臨走之前起嘅，只有佢或者佢嘅傳人先知道點樣入到去，校方以前都搵過但係搵唔到間密室。之後連妙麗·格蘭傑都畀唔知乜嘢石化咗。之後哈利喺愛哭鬼麥朵匿埋嘅女廁度搵到湯姆·瑞斗嘅日記，睇到喺50年前發生嘅事。另一方面，因為有學生被石化，搞到魯霸·海格畀人送咗去阿茲卡班監獄度，同埋校長鄧不利多被停職。

金妮·衛斯理失咗蹤，校方叫吉德羅‧洛哈教授去救人，洛哈知道自己除咗消除人哋記憶之外，其它魔法都唔掂，於是就想執包袱離開霍格華茲，畀哈利同榮恩阻止咗。哈利同榮恩迫洛哈陪佢哋一齊去救金妮，佢哋通過麥朵嗰度個女廁，去到秘道入面。洛哈唔想行入去，想用魔法令到哈利同榮恩失憶，咁就可以走人唔救金妮，之後再作故仔話救唔到。點知佢用咗榮恩嗰支爛魔杖，搞到魔咒反彈返去自己度。條通道冧咗，分開咗哈利同榮恩。哈利繼續行，喺密室搵到金妮，而湯姆·瑞斗喺呢個時候又出現，話自己就係佛地魔，又放出蛇妖攻擊哈利，好在鄧不利多隻鳳凰飛咗入嚟，整盲咗蛇妖，又送咗分類帽嚟，帽入面有葛來分多寶劍，哈利就用嗰把劍殺咗蛇妖，又用蛇妖嘅牙銷毀咗湯姆·瑞斗嘅日記嘅魔法，湯姆·瑞斗消失咗。之後金妮醒番。

妙麗同其他石化咗嘅人都解除咗石化。鄧不利多復職，海格由阿茲卡班監獄放番出嚟。另外家庭小精靈多比因為哈利用計仔而得到自由。
哈利波特：阿茲卡班的逃犯 (電影)

《**哈利波特：阿茲卡班的逃犯**》（***Harry Potter and the Prisoner of Azkaban***）係一部2004年奇幻電影，改編J. K. 羅琳嘅1999年同名小說。主演係丹尼爾域卡夫、魯拔格連特、愛瑪屈臣。

## 劇情簡介
殺人犯天狼星·布萊克響阿茲卡班監獄坐咗好多年監之後成功逃獄。之後哈利波特喺霍格華茲開始第三個學年。鄧不利多校長宣佈，雖然佢唔同意，魔法部派咗催狂魔喺學校外面巡邏，直到捉到天狼星為止。

之後魯霸·海格嘅寵物鷹馬巴嘴因為整傷咗跩哥·馬份，畀魔法部判咗死刑。哈利佢哋同雷木思·路平終於知道天狼星係冤枉嘅，係畀彼得·佩迪魯陷害，但係天狼星終於畀催狂魔搵到，鞰咗響學校入面準備受刑。哈利同妙麗用時光器返到過去，救走咗巴嘴，仲用佢救走埋天狼星。
哈利波特：火盃的考驗 (電影)

《**哈利波特：火盃的考驗**》（***Harry Potter and the Goblet of Fire***）係一部2005年奇幻電影，改編J. K. 羅琳嘅2000年同名小說。主演係丹尼爾域卡夫、魯拔格連特、愛瑪屈臣。

## 劇情簡介
上一集完咗之後嘅新學年，霍格華茲被選中做舉行「三巫鬥法大賽」嘅場地。哈利波特雖然唔夠17歲，但係響小巴堤·柯羅奇嘅詭計之下，無啦啦畀火盃揀咗做第四位參賽者，而且根據規則冇得話退出。

喺最後一項比賽度，冒充瘋眼穆敵嘅小巴堤將獎盃整成港口鑰，將哈利傳送去一處墓地，幫佛地魔復活，一齊掂到個盃嘅西追·迪哥里亦都跟哈利傳送埋過去。蟲尾依佛地魔嘅話殺咗冇用嘅西追，最終哈利抱住西追條屍走甩咗，跟住假嘅穆敵亦都被識穿。雖然魔法部唔肯承認，但鄧不利多校長仍然公佈咗西追之死嘅真相，就係畀佛地魔殺嘅。
1+1+1

《**1+1+1**》（）係香港電視廣播有限公司製作嘅資訊節目，由車婉婉主持，介紹幾位藝人同佢哋配偶仔女嘅生活點滴，2019年2月9號到3月2號逢禮拜六晚19:30－20:00喺翡翠台播。

另外節目有個特別版《**1+1的派對**》（），由林盛斌、張美妮、張嘉兒、李漫芬、張名雅、歐陽巧瑩、陳華鑫、范振鋒、周志康、林師傑、鄭世豪演出，2019年3月3號禮拜日晚21:30－22:30喺翡翠台播。

## 每集內容

## 出面網頁
* 1+1+1 - 主頁 - tvb.com
*1+1 的派對 - 主頁 - tvb.com

## 電視節目變遷
黃珈熙

**黃珈熙**（英文：**ViVi Wong**，），係香港女藝人，2017年3月加入韓國女子組合本月少女（LOONA）分隊「本月少女 1/3」做其中一位成員，到2018年8月正式出道。佢係第二位加入韓國女子組合嘅香港人。

## 參考
本月少女

**本月少女**（**LOONA**）係南韓Block Berry Creative旗下嘅女子音樂組合，2018年8月正式出道，有12位成員，成員大部份嚟自南韓，有一位嚟自香港，叫黃珈熙（ViVi）。

## 成員一覽
*姬振（田姬振）
*賢真（金賢真）
*夏瑟（趙夏瑟）
*汝真（林汝真）
*ViVi（黃珈熙）
*Kim Lip（金定恩）
*真率（鄭真率）
*Choerry（崔𣫙冧）
*Yves（河秀映）
*Chuu（金智雨）
*Go Won（朴彩嫚）
*Olivia Hye（孫慧舟）
李思思 (主持人)

**李思思**（；）係中國電視主持人同媒體人物。2006年，佢喺電視真人騷主持人挑戰賽中獲得第三名。李思思最出名嘅節目係2012年以來主持中國收視最高嘅娛樂節目之一——《中國中央電視台春節聯歡晚會》。

## 攷

## 連出去
* 
*
阿不都熱依木艾依提

**阿不都熱依木艾依提**（，）係維吾爾族男歌手，擅長。

2017年，艾依提俾中國政府捉咗，困喺新疆啲「再教育營」。 2019年2月頭，土耳其媒體報導佢喺集中營受虐至死。2月10號，中國報導話佢仲在生。

## 參考

* 

## 出面網頁
* Abdurehim Heyit - Karşılaşınca    (Anadolu Türkçesi ile altyazılı)
* Abdurehim Heyit - "Atalar"
水田山葵

**水田山葵**（；；）係日本女配音員，三重縣名賀郡青山町人，1996年出道，比較出名嘅配音動畫包括2005年版嘅《多啦A夢》。

## 參攷

## 連出去
* 
*
大山羨代

**大山羨代**（；；），又譯**大山千代**（）、**大山信代**（），原名**山下羨代**（婚前姓大山；），係日本前女配音員，東京都澀谷區人，1956年出道，2015年引退，比較出名嘅配音動畫包括1979年版嘅《多啦A夢》。佢老公係藝人砂川啟介。

佢響2012年證實患上老人痴呆症，重時好時壞。佢老公砂川啟介響一個節目上面話大山羨代佢已經唔記得咗有多啦A夢爾回事。響2016年，砂川啟介因為證實患上尿管癌而要入院，所以就將大山羨代送去老人院。砂川啟介喺2017年逝世。

## 參攷

## 連出去
* 官網 
*
打工唔捱世界

《**打工唔捱世界**》（）係香港電視廣播有限公司嘅真人騷節目，屬《反斗紅星冇暑假》系列三套節目嘅第三套，亦係《打工捱世界》嘅姊妹篇，由黃翠如做主持，去北歐體驗唔同工作。節目喺2016年7月11號到7月15號香港時間禮拜一到五22:30到23:00喺翡翠台播。

## 每集內容

## 出面網頁
*打工唔捱世界 - 主頁 - tvb.com
嚦咕嚦咕新年財

《**嚦咕嚦咕新年財**》（）係2002年上畫嘅香港賀歲喜劇片。由杜琪峯同韋家輝執導，劉德華、劉青雲、梁詠琪、古天樂同應采兒領銜主演。套戲用打蔴雀做主題。

## 演員
*劉德華 飾 德華
*劉青雲 飾 青雲
*梁詠琪 飾 詠琪
*古天樂 飾 天樂
*應采兒 飾 采兒
*王天林 飾 天叔
*黃文慧 飾 媽媽
*黃華和 飾 上家
*龍天生 飾 對家
*鄒凱光 飾 下家

## 文化影響
《嚦咕嚦咕新年財》算係其中一套香港最多人認識嘅賀歲片，入面嘅金句之外，廣為人識，例如：「人品好，牌品自然好」、「越爛嘅牌就越要比心機打」，被某啲網民形容好有人生哲理。另外，由於題材應景，《嚦咕嚦咕新年財》差唔多係每年農曆新年無綫電視都會攞嚟重播。但無綫不停嘅重播，亦引起一啲觀眾嘅批評，認為無綫守舊。

有部份劇情亦廣為香港人認識，例如梁詠琪將垃圾統統掃到梳化底，眼不見為乾淨就當成「大掃除」嘅情節，喺2022年初就被時事評論員馮睎乾引用，批評中國政府堅持喺處理武漢肺炎疫情問題上「只要一人陽性就要所有送到城外管控區」集中隔離，揶揄呢啲叫做「梁詠琪式清零」。

## 參考


## 出面網頁
*
*
選戰謊情色

《**選戰謊情色**》（***The Front Runner***）係一部2018年美國政治驚悚電影，由Jason Reitman做導演，改編Matt Bai嘅2014年書籍《*All the Truth Is Out: The Week Politics Went Tabloid*》。主演係曉治積曼、Vera Farmiga、J. K. Simmons、Alfred Molina。內容講述美國民主黨總統候選人Gary Hart嘅崛起，重有因為媒體報導佢嘅婚外情而墮落。
遇見你之前

《**遇見你之前**》（***Me Before You***）係一部2016年愛情電影，由Thea Sharrock第一次做導演，改編Jojo Moyes嘅2012年英文同名小說。主演係Emilia Clarke、Sam Claflin、Jenna Coleman、Charles Dance、Matthew Lewis、Janet McTeer、Vanessa Kirby、Joanna Lumley、Steve Peacocke。
馬天宇

**馬天宇**（，，外號二爺、馬總、虎砸、馬老師，）係中國男演員同歌手，北京電影學院2005級表演系畢業，2006年出道。

## 演出（部份）
* 2006年：《》（出道作，東方衛視選秀節目，武漢賽區冠軍、全國總決賽第六名、全國網絡人氣冠軍）
* 2007年：《宇光十色》（個人首張專輯，亞太音樂榜唱片中國大陸地區銷量冠軍）
** 主打歌《**該死的溫柔**》：第五屆東南勁爆音樂榜勁爆十大金曲
* 2017年：《》（電影）飾 林彪
* 2018年：《》（電影）飾 周超
* 2018年：《三國機密之潛龍在淵》（電視劇）飾 劉平／劉協

## 個人生活
馬天宇喺山東德州市武城出世，老母喺佢5歲嗰年嘅中秋病死，之後佢就冇再過過中秋節。老頭因為爭人錢走咗去，細佬畀人抱走抵債，淨返佢同兩個家姐跟住阿爺阿嫲生活。近年同老頭冰釋，冇耐老頭就病死。

## 攷

## 出面網頁
* 
* 
* 
* 
* 
* 
* 
* 
* 
* 
* 

類:中國電視男演員
類:中國電影演員
類:中國男歌手
類:北京電影學院舊生
類:山東人
類:回族人
天宇
古力娜扎

**古力娜扎**（全名**古麗娜扎爾·拜合提亞爾**，，，）係中國女演員同模特兒，喺新疆烏魯木齊市出世，維吾爾族人。

## 演藝生涯
2011年，古力娜扎考入北京電影學院表演系本科班；同年簽約，演頭一部電視劇《軒轅劍之天之痕》飾演于小雪，開始畀觀眾認識。

## 個人生活
古力娜扎喺屋企排行老二，有個大佢5歲嘅家姐叫古力加那提，做空中服務員。

古力娜扎喺大學時期同過謝思宇拍拖，又喺2015年至2017年同演員張翰拍拖，都分咗手。

## 出面網頁
* 
* 
* 
* 
* 
* 

類:中國電視女演員
類:中國電影女演員
類:女模特兒
類:中國模特兒
類:北京電影學院舊生
類:新疆人
類:維吾爾族人
電競王

《**電競王**》（）係香港電視廣播有限公司嘅資訊節目，由謝東閔、戴祖儀同張翼東（第14集開始）做主持，介紹電子競技最新資訊。節目喺2018年12月15號到2019年6月15號香港時間逢禮拜六23:35到00:05喺J2播，2019年6月28號到10月25號逢禮拜五23:30到00:00繼續播。

## 每集內容

## 節目調動
*2019年3月30號：由於直播《賽馬直擊：杜拜世界盃賽馬日》，所以停播一集。
*2019年5月4號：由於直播《賽馬直擊：英國二千堅尼賽馬日》，所以停播一集。
*2019年6月1號：由於直播《賽馬直擊：葉森打吡大賽日》，所以停播一集。

## 出面網頁
*電競王 - 主頁 - tvb.com
最新韓程

《**最新韓程**》（）係香港電視廣播有限公司嘅遊埠節目，由葉韋彤（Krystal）做主持，用南韓做主題。節目喺2019年2月2號到4月20號香港時間逢禮拜六20:30到21:00喺J2播。

## 每集內容

## 節目調動
*2019年3月9號：由於直播《賽馬直擊：杜拜超級星期六賽馬日》，所以停播一集。
*2019年3月30號：由於直播《賽馬直擊：杜拜世界盃賽馬日》，所以停播一集。

## 出面網頁
*最新韓程 - 主頁 - tvb.com
黃爾璇

**黃爾璇**（）係臺灣學者同政治人物，做過第1任民主進步黨祕書長，雲林縣人。

## 學歷
黃爾璇於台中師範學校畢業、服務小學四年後保送升學國立台灣師範大學社會教育系，之後考取該校教育研究所，就讀一年後改考國立政治大學公共行政研究所，取得該所碩士，之後又考取同校政治研究所，並獲該所政治學博士，在校期間曾經考取公費前往日本東京大學就讀。

## 經歷
黃爾璇擔任過小學教師、公務員，後任教東吳大學、政治作戰學校政治研究所、政治大學、國立中興大學等大學並兼任政大國際關係研究中心研究員。黃爾璇具高考教育行政同社會行政及格嘅公務人員任用資格。後於東吳大學政治系擔任專任副教授。黃爾璇雖曾具中國國民黨籍，但佢亦都係少數敢公開發表政治民主改革言論嘅學者之一，亦因此被國民黨政府列入注意對象。後嚟國民黨青工會同情治單位透過教育部迫使東吳大學校方喺政府壓力下，於1983年6月29號以當時通行嘅「不予續聘」方式解聘，被稱為東吳大學政治系事件。

黃爾璇其後參與台灣人權促進會同初期台灣教授協會嘅發起與活動，並且參與民主進步黨祕密建黨小組推動建黨工作、擔任建黨委員會執行長同政策組召集人。1986年12月民主進步黨成立時擔任建黨秘書長，連任兩屆。黃爾璇致力於民進黨黨章、黨綱嘅草擬及整合，初期黨組織殆為黃爾璇所手創。佢亦都曾經擔任《民眾日報》主筆、《自立晚報》主筆同《臺灣評論雜誌》發行人。

黃爾璇曾經協助台灣獨立建國聯盟秘密遷台，之後出任台灣獨立建國聯盟副主席；1989年黃爾璇代表民進黨參選雲林縣立法委員，落選；1992年黃爾璇出任民進黨全國不分區立法委員，並於1995年、1998年獲得連任，2001年黨內初選連任失利。黃爾璇擔任立法委員期間，曾經擔任行政院大陸委員會諮詢委員、銓敘部人事制度研究改進委員會委員同行政院政府改造諮詢委員會委員。其後，擔任過總統府人權諮詢委員會委員、台灣聯通科技董事長、台灣獨立建國聯盟《共和國雜誌》發行人。

2019年2月9號，黃爾璇逝世，終年82歲。

## 參考

## 連出去
*黃爾璇的部落格

|-
|colspan="3" style="text-align:center;"|**[[民主進步黨]]**
|-
張善政

**張善政**（）係中華民國政治人，美國康奈爾大學土木及環境工程學博士。佢自從2022年12月25號開始擔任桃園市市長，曾經做過行政院國家科學委員會國家高速電腦中心主任、Google有限公司亞洲硬體營運總監、宏碁副總經理、行政院政務委員、科技部部長、行政院副院長同埋行政院院長。

2014年12月8號，出任毛治國內閣嘅行政院副院長一職。2016年1月18號，由於毛治國提出辭呈，張善政以副院長身分代理其職務。2016年2月1號，張接任行政院院長，佢係馬英九政府任內最後一個行政院長，亦係首位以無黨籍正式上任嘅行政院長，5月20號卸任，任期109日。

卸任閣揆後，張善政擔任咗東吳大學巨量資料管理學院唐松章校友講座教授兼榮譽院長、國立交通大學電子與資訊中心客座講座教授兼亥客書院院長、中華大學客座講座教授、國立臺北商業大學榮譽講座教授、聖約翰科技大學榮譽講座教授、國家生技醫療產業策進會會長、智網聯盟總網會長、台灣大哥大董事兼基金會董事長、華邦電子獨立董事同宏碁獨立董事。

## 選舉紀錄

## 榮譽

### 中華民國勳章獎章

*  一等景星勳章（2016年5月9日於台北總統府頒授）

## 睇埋

* 馬英九政府
** 張善政內閣

## 參考

## 出面網頁

*張善政嘅Facebook
*張善政嘅Facebook專頁
*歷任行政院院長簡歷 - 張善政

類:中華民國行政院長
善政
新華

**新華**（），字面意思係**[[新中國]]**，喺用語上，有時指中華民國（相對王朝時代嘅中國而言），有時指中華人民共和國（相對共產革命之前嘅中國而言）。可以係：

## 機構組織
*新華通訊社，中華人民共和國嘅國家通訊社，又叫新華社。
**新華每日電訊，新華社主辦嘅報紙。
**新華網，新華社嘅網站。
**中國新華新聞電視網，新華社主辦嘅電視臺，有中、英文兩個臺。
**新華通訊社香港分社，又叫香港新華分社。
**新華通訊社澳門分社，又叫澳門新華分社。
*新華澳報，澳門私營嘅中文報紙，立場親建制派。
*新華日報，中共江蘇省委嘅機關報，由新華報業傳媒集團打理。
**新華報業傳媒集團，新華日報嘅主辦公司。
**新華報業網，由同間集團主辦嘅網站。
*新華書店，中國內地嘅連鎖書店，受中共中央宣傳部、中國出版集團公司控制。
*新華控股，香港嘅企業，同新華社曾有股權關係。
*新華保險，中國嘅保險公司，同新華社曾有股權關係。
*新華旅遊，香港嘅持牌外遊旅行社。
*新華集團，香港嘅集團公司，由蔡冠深家族創立。
**新華匯富金融，總部喺香港嘅金融公司，屬新華集團。
*中國新華航空，中國嘅航空公司，屬海航集團。
*新華文軒，四川嘅出版公司，總部喺成都。
*新華銀行，中國嘅銀行，冇咗。
*延安新華廣播電臺，中央人民廣播電臺嘅前身。
*新華經濟，日本嘅媒體企業，專做中國嘅經濟資訊。

## 地名
*新華區，多處。
*新華街道，多處。
*新華路街道，多處。
*新華鎮，多處。
*新華鄉，多處。
*新華村，多處。
*新華門，北京中南海嘅門。
*新華路，多處。
*新華社 (越南)，越南嘅社，多處。

## 書
*新華字典，中國權威性嘅小型中文字典。
*新華詞典，中國嘅中文辭典，以語文爲主、兼收百科，由商務印書館編纂。

## 第啲
*新華輪，招商局嘅客貨輪船，沉咗多時。
*新華戲院，廣州舊時嘅戲院。
*花都新華陵園，花都嘅公立墓園。
*新華文學，簡稱自「新加坡華文文學」，指星加坡用華文創作嘅文學。
*新華族，日本華族制度下嘅一類華族。
新華村

**新華村**（）係中國村名，可以係：
*廣東廣州花都嘅村，屬新華街道管，請睇《新華村 (花都)》
*黑龍江哈爾濱松北區嘅村，請睇《松浦街道》
紅背蜘蛛

**紅背蜘蛛**（學名：）又嗌**赤背寡婦蛛**、**印度赤背蜘蛛**、**赤背蛛**，係姬蛛科寇蛛屬下面一個種。

紅背蜘蛛有劇毒，身長喺2至8mm之間，背部有個紅色印，攻擊性極強，被咬中5分鐘後傷口開始發熱發痛，如果冇血清醫，半個鐘頭可以致死。自1955年以來，得一單案例係因為畀紅背蜘蛛咬傷而死，發生喺2016年4月。

紅背蜘蛛鍾意棲息喺黑暗乾燥嘅地方。紅背蜘蛛乸會喺交配後將消化液唧入隻公嘅身體然後食咗佢。研究指紅背蜘蛛乸有2至3年命，紅背蜘蛛公得6至7個月命，有83%嘅紅背蜘蛛公未交配之前就死咗。

紅背蜘蛛主要產於澳洲，但係隨住人嘅遷移，家下已經喺日本橫行，侵入臺灣之後，成為臺灣最毒嘅蜘蛛。

## 攷

類:蜘蛛
類:澳洲動物
類:有毒動物
饒河街觀光夜市

**饒河街觀光夜市** （）係臺灣臺北市一個觀光夜市，喺松山區饒河街。

## 出面網頁

* 饒河街觀光夜市線上逛街Q版夜市地圖
* 住台辦饒河街觀光夜市交通實景圖

類:松山區 (臺北)
類:臺灣夜市
寰宇殯儀館

**寰宇殯儀館**（）係香港一間由食物環境衞生署外判出去營辦嘅殯儀館，位於九龍紅磡暢行道6號，由東華三院投得紅磡市立殯儀館由2018年11月起至2023年共5年嘅營運權，喺2019年3月正式啟用，2024年再次由東華三院投得為期5年嘅營運權，2024年3月1號暫停營業進行維修，2024年5月重開。

## 簡介
寰宇殯儀館共有5間大禮堂同16間靈寢室，適合唔同宗教儀式，房口禮堂設施每日最多可以同時舉行21場喪禮。

## 參考

## 出面網頁
*
見習冇限耆

《**見習冇限耆**》（***The Intern***）係一部2015年美國喜劇電影，由Nancy Meyers做導演。主演係羅拔迪尼路、安妮夏菲維、Rene Russo。
銃夢

《**銃夢**》（**Battle Angel Alita**）係套日本漫畫作品，由木城雪戶創作。

呢套漫畫畀美國電影監製占士金馬倫睇中拍電影版，即係《銃夢：戰鬥天使》。
歐陽伯權

**歐陽伯權**（）係香港工程界人士，嶺南大學校董會主席（2014年10月22號至2019年10月8號）、前副主席（2013年至2014年），2019年7月1號開始做港鐵公司第3任非執行董事局主席。

## 生平
歐陽伯權喺香港英華書院讀書，跟住去加拿大完成高中同埋喺窩打老大學考到城市設計及環境規劃學士學位。其後加入加拿大做行政見習生，，並曾任職多間保險公司。約莫喺1993年、1994年畀派返香港做駐港代表，並籌建亞洲區辦事處。

2014年10月3號，時任香港特別行政區行政長官梁振英委任歐陽伯權接替陳智思做嶺南大學校董會主席，任期由2014年10月22號至2017年10月21號。

2017年2月，歐陽伯權離開服務咗23年嘅保險公司退休。

2019年2月，香港傳媒報道歐陽伯權會喺嗰年6月接替馬時亨做港鐵公司主席，接手處理由2018年起被揭發多項工程施工問題嘅沙中綫工程「爛攤子」。至3月7號政府正式宣佈爾項任命，而港鐵公司亦喺同日委任佢由即日起做公司董事。歐陽伯權7月1號上任港鐵主席。

2019年4月13號，歐陽伯權自爆因為兩隻眼一齊生咗腫瘤而喺年頭做過手術，醫生話係全球第一單病例。

## 個人榮譽
* 香港城市大學榮譽院士（2013年）
* 太平紳士（2018年）
* 嶺南大學榮譽工商管理學博士（2020年）
## 選舉經歷
喺2021年9月，佢成為香港特别行政區選舉委員會工程界當然委員。之後佢喺李家超無提政綱嘅情況下，有份提名李家超參與2022年香港行政長官選舉。

## 參考資料

類:港鐵
類:嶺南大學 (香港) 榮譽博士‎
類:香港城市大學榮譽院士
類:窩打老大學舊生
類:英華書院舊生
伯權
楓下

**楓下**，係廣州市黃埔區九龍鎮嘅一條行政村，1986年成立，轄2自然村：楓園上、楓園下。1960年屬廣州市郊區九佛公社新風大隊，1984年成立白雲區九佛公社楓下大隊。1986年屬白雲區九佛鎮，2004年6月屬白雲區鐘落潭鎮九佛片，2005年8月屬蘿崗區九龍鎮，2015年9月開始屬黃埔區九龍鎮，2019年4月18號開始屬黃埔區九佛街道。

## 睇埋
*楓園上
*楓園下
*楓園下馬氏大宗祠

## 攷
楓園上

**楓園上**，亦叫**七星莊**、**劉家村**，喺帽峰山北麓嘅九佛片丘陵地帶，係屬廣州市黃埔區九佛街道楓下行政村管嘅村。楓園上佔地2.6km²，有鳳凰河流經。清代屬番禺縣慕德里司，1960年屬廣州市郊區九佛公社新風大隊，1984年屬白雲區九佛公社楓下大隊，1986年屬白雲區九佛鎮楓下村，2004年6月屬白雲區鐘落潭鎮九佛片楓下村，2005年8月屬蘿崗區九龍鎮楓下村。2015年9月開始屬黃埔區九龍鎮楓下村，2019年4月18號改屬黃埔區九佛街道。楓園上村村民姓劉，始祖喺宋代由福建城遷出，經南雄、興寧、新會，遷入楓園上。2015年年尾，戶籍人口約莫500，實有戶籍居住人口約莫1200。居民都係漢族，屬廣府民系。

## 交通
*地鐵：楓下站

## 攷
私房嚇

《**私房嚇**》（***Stoker***）係一部2013年英國、美國合拍嘅心理驚悚電影，由南韓嘅朴贊郁做導演，係佢第一次執導英文片，而編劇係威禾夫米拿。主演係Mia Wasikowska、Matthew Goode、妮歌潔曼。
市道177號

**市道177號（蔦松－二行）**喺臺灣臺南市嘅一條市道級公路。北起臺南市永康區蔦松，南至臺南市仁德區二行，全長共計15.559 km 。有一條支線。

## 行經行政區

## 支線
*

## 攷

## 連出去
賤偵MADAM摷公仔

《**賤偵MADAM摷公仔**》（***The Happytime Murders***）係一部2018年美國喜劇犯罪電影，由Brian Henson做導演。主演係瑪莉莎麥卡菲、Bill Barretta、Maya Rudolph、Joel McHale、Leslie David Baker、Elizabeth Banks。
黃宏成台灣阿成世界偉人財神總統

，臺灣桃園人，作家、行動藝術工作者。

黃出世嗰時名叫**黃宏成**，經幾次改名，宜家名共有15字，係臺灣名最長嘅人，投身政治前做過直銷、法律業務，二度參加律師資格考試都落榜，2000年代後期以三輪車騎遍全臺灣，蒐集並親吻臺灣地區各鄉鎮市區泥土拼成「寶島台灣圖」而名噪一時。2010年代轉而投身政治，參加嘉義縣縣長、嘉義市區域立委同嘉義市市長選舉都冇當選，但佢競選風格特殊，已經引發輿論熱議。

## 攷

類:台灣政治人
類:作家
宏成台灣阿成世界偉人財神總統
黃敏惠

**黃敏惠**（，）係中國國民黨籍臺灣政治人物，現任嘉義市市長。黃敏惠喺嘉義縣東石鄉出世，國立臺灣師範大學國文學系學士、國立嘉義大學EMBA管理研究所碩士，曾任第三屆國民大會代表、第四到六屆立法委員（立法院教育文化、經濟能源委員會召集委員）同第七、八屆嘉義市市長，自2008年開始做國民黨副主席，後因時任主席朱立倫同第一副主席郝龍斌辭職而代理中國國民黨主席，成為中國國民黨成立百幾年嚟第一位女主席，代理直至三月底新任黨主席洪秀柱就職。2018年再度代表中國國民黨參選第十屆嘉義市市長，喺泛藍嚴重分裂嘅情況下擊敗現任市長涂醒哲順利當選。

黃敏惠早年曾喺臺北市立中山女中任教十幾年，後代表中國國民黨參選多項公職，同時擔任嘉義青溪婦聯會主任委員、嘉義社區發展文教基董事長、嘉義市婦女會常務理事、中華民國智能障礙者體育運動協會（中華臺北特奧會）理事長同國家運動訓練中心董事。
## 選舉經歷
### 2004年立法委員選舉

## 攷

## 註

類:台灣政治人
第3屆臺南市市長選舉

**第3屆臺南市市長選舉**喺2018年11月24號舉行。

## 背景

## 選舉人
### 民主進步黨
### 中國國民黨
### 其他

## 選舉結果
 
## 攷
市道180甲線

**市道180甲線 （大灣－新化）**係市道180號唯一嘅支線。西南起臺南市永康區大灣，東北至臺南市新化區，全長共計7.376 km 。

## 行經行政區

## 攷
市道177甲線

**市道177甲線（大灣－歸仁）**位於臺灣臺南市，北起永康區大灣，同市道177號連接；南至歸仁區，同市道182號銜接。全長共計7.804 km 。2018年10月25號交通部公告納編。

## 行經行政區

## 攷
市道182號

**市道182號 臺南－七星洋**，喺臺灣臺南市、高雄市兩市間嘅市道。西起臺南市中西區，東至高雄市內門區七星洋，全長共計 34.864  km 。市道182號亦可以話係台86線嘅替代道路。

## 行經行政區
; 臺南市
* 中西區：府前中華西路口0.0k（**起點**，岔路）⇒府前金華路口0.640k（岔路）⇒府前路 ⇒東門路
* 東區：大東門⇒東門中華東路口4.1k（岔路）⇒清風庄5.784k
* 仁德區：台南交流道6.94k（）⇒仁德7.157k（岔路）
* 歸仁區：林仔頂/高鐵橋下9.38k（岔路）⇒歸仁12.34k（左岔路）⇒歸仁交流道12.75k（）
* 關廟區：關廟15.105k（與共線起點）⇒關廟15.197k（與共線終點）
* 龍崎區：龍崎20.007k（左岔路）⇒龍船23.951k⇒牛埔25.3k（右岔路）⇒州界29.307k（南高市界）
; 高雄市
* 內門區：七星洋34.864k（**終點**，岔路）

## 攷
臺17甲線

**台17甲線（安南－湖內橋）**係台17線嘅一條支線，北起臺南市安定安南區界嘅國道八號台南端，南至高雄市湖內區湖內橋，全長26.851公里。

## 公路描述
台17甲線嘅起點喺台南市安南區同安定區區界嘅國道八號台南端，其中起點至台江大道之間嘅車道屬於雙向二快車道二側車道一慢車道，路名叫安吉路。自起點開始往南方行進，至公學路口時同市道178號交匯，喺台江大道路口時同台17乙線交匯，而呢度亦係台17乙線嘅終點。至海佃路口時同台17甲線舊線交會，而後接海佃路並續往南方行進，通過鹽水溪嘅鹽水溪橋後進入北區。

進入北區後，路名叫文賢路，往南行進後，喺成功路同文賢路口處接成功路，喺金華路同成功路口處接金華路，並進入中西區。公路行進至府前路口時同市道182號交會，而呢度亦係市道182號嘅起點，然後通過永華路口後進入南區。至中華南路路口時接明興路，然後喺灣裏附近同台86線橋下道路交會，喺南萣橋跨越二仁溪後進入高雄市茄萣區。

進入高雄市茄萣區後接白砂路，喺中正路同白砂路口處接中正路。進入湖內區後通過湖內區公所、海埔等地，最後喺湖內橋附近同台17線同埋台28線交會，就係呢條公路嘅終點。

## 行經行政區

## 攷
秋楓峒

**秋楓峒**，亦叫**秋楓**，屬廣州市從化區太平鎮秋楓行政村管，佔地10km²。秋楓峒喺北宋開村，清代屬從化縣馬村堡。世居村民姓鍾。2014年定為廣州市傳統村落。

## 佈局
秋楓峒前水後山，坐東朝西，典型梳式佈局。中心係酉四祖祠同酉七祖祠，週邊係民居。民居順山勢而起，座向一致，錯落有序。村面建築唔係平列式，酉四祖祠一路建築向前突出，民居逐漸升高。秋楓峒嘅主巷係忠安里、長安里、仁和里，街巷地面鋪石春。由於地面縱橫高低唔同，村民喺規則佈局之中特登開一條南北向嘅巷仔。中心祠堂係硬山頂，民居起成懸山頂來遮雨。民居係磚、木、石結構，多數三間兩廊佈局，亦有幾間係五間兩廊嘅大宅，正廳前櫺格通花落地罩。外圍有村牆，其中村面一段係花崗岩牆腳。南北有兩個門樓。村面水塘長堤連去石路。

## 村史
北宋後期，防禦使鍾軾嘅四世孫鍾隆信由龍騰里（而家太平鎮屈洞村）搬來呢邊。相傳開村初期，巫師相信秋風能夠消滅山妖，於是起「秋風」做村名，後尾將「風」改成「楓」。清代屬從化縣馬村堡，1960年代屬從化縣秋風大隊，後來改屬從化區太平鎮秋楓行政村。而家秋楓峒鍾氏族人有兩干幾，舊村村民搬去村外圍起新屋住。

## 古蹟

## 交通
*巴士：
**秋風路口站：351路

## 攷
臺20甲線

**台20甲線（初來—池上）**西起海端鄉初來，東至池上鄉，全長5.726公里。本線係台20線至池上接台9線花東縱谷公路往花蓮嘅捷徑聯絡道路。

## 行經行政區

## 攷
臺20乙線

**臺20乙線（左鎮—南化）**西起左鎮區，東至南化區，全長7.855公里。全線都喺臺南市境內。

因連結臺20線同臺3線，從左鎮市區往南化北寮，行經臺20乙線較主線節省里程，唔使經過玉井市區，係南部橫貫公路嘅替代道路同捷徑。

臺20乙線而家擴闊緊，長度約3.6公里，斥資逾8億元，分為2標，左鎮段最為棘手嘅自來水管線埋設問題，已協調喺2018年2月底解決，最快2019年初完工，而靠近南化端嘅部分，將新闢外環道，坡地嘅水土保持最關鍵，亦正全力施工。臺20乙線係新化經左鎮、往南化嘅交通要道，連結臺20線同臺3線，原路僅闊6.5公尺，擴闊完成後，闊度將加至13公尺，令山區交通更便捷，有助帶動地方發展。

## 行經行政區

## 攷
臺39線

**台39線 高鐵橋下臺南段道路**，係中華民國（臺灣）沿臺灣高鐵高架橋下兩側用地闢建嘅省道。北起臺南市新化區台20線，南至高雄市阿蓮區台28線。

## 行經鄉鎮市區
; 臺南市
* 新化區：新化0.0k（**起點**，岔路）→崙仔頂2.350k（岔路）→
* 歸仁區：廟後4.150k（岔路）→林仔頂（岔路）→10.5k（岔路，可通往大潭交流道）→11.7k（跨越，無設置匝道）→高鐵台南站、沙崙車站12.950k

; 高雄市
* 阿蓮區：阿蓮18.83k（**終點**，岔路）

## 參考
臺86線

**台86線**係「**東西向快速公路－台南關廟線**」，係台灣東西向省道快速公路之一。全線喺台南市境內，西起台南市南區灣裡嘅台17線，東至台南市關廟區接台19甲線同國道三號，通車長度20公里，全線喺2013年12月15號正式通車。

## 交流道

## 攷
臺84線

**台84線**係「**東西向快速公路－北門玉井線**」，係台灣東西向省道快速公路之一。全線喺台南市境內，西起台南市北門區北門交流道接台61線、台17線，東至台南市玉井區玉井端接台20線，通車長度41.8公里，全線喺2014年9月27號正式通車。

## 簡介
台84線自北門區嘅台61線分出，沿線經學甲區、下營區、麻豆區、官田區、大內區同玉井區等七個區，全長41.8公里，係全臺12條東西向快速公路中長度第二長嘅路線，亦係全台快速公路中，第三長嘅快速公路，共設8處交流道，係台南市溪北地區聯絡西部濱海同東部丘陵嘅重要路網，呢條路係12條東西向快速公路之中三條具有速限100km/hr嘅快速公路之一。同時係第二條聯絡台61線、國道1號、國道3號都係立體交叉嘅封閉式快速公路，但過走馬瀨隧道後即降為平面道路直到玉井。

渡頭交流道以西路段設有側車道，起點北門交流道，橋下配置東西雙向各5m寬地方連通道（部份路段為橋樑），銜接下營系統交流道，路線全長約13.729公里，平面側車道預留穿越中山高涵洞空間（已喺下營系統北端設置簡式涵洞一座）。其中台19甲線至渡頭交流道之路段已納入縣道系統，編號分別為市道171甲線、市道171乙線。

台84線全線通車後可同台78線完成雲嘉南地區高快速公路大環線系統（全封閉式道路），路線直通北門交流道、官田系統交流道、古坑系統交流道、台西交流道。

## 交流道
* 除 14.0 公里下營系統交流道出口匝道同埋 27.8 公里官田系統交流道出口匝道外，全線開放汽缸總排氣量逾250c.c.嘅大型重型機車行駛。
* 走馬瀨隧道以東嘅開放式道路，大部分平交路口嘅紅綠燈停用只閃黃燈，以維持快速通行時間。
* 下邊係交流道一覽：

## 攷
市道175號

**市道175號 關子嶺－楠西**，係臺灣臺南市嘅一條市道級公路。北起臺南市白河區關子嶺，南至臺南市楠西區，全長共 31.130 km 。

喺東山區嘅部分，因為週邊有許多咖啡簡餐店，故有「東山咖啡大道」、「咖啡公路」嘅別稱，係東山區嘅觀光景點。

## 行經行政區
;全線均喺臺南市境內

* 白河區：紅葉隧道0k（**起點**，岔路）→關子嶺→坪頂3.9k（右岔路）→南寮4.9k（區道南97線岔路）  
* 東山區：檳榔宅13.2k（區道南104-2線岔路）→冷水坑16.39k →橫路21.222k（岔路）
* 楠西區：照興（左往曾文水庫叉路）→楠西31.130k（**終點**，叉路）

## 攷

## 連出去

*
臺17乙線

**台17乙線（土城子－溪心寮）**係西濱公路－台南支線聯絡道，東起安南區土城西至安南區溪心寮，全長5.918公里，路名叫台江大道。2008年9月10號公告納編。

## 公路概述
台17乙線係以臺南市安南區土城子嘅台17線（安明路）為公路起點，沿著台江大道朝東行進，喺台江大道同海佃路口同台17甲線舊線交匯，然後喺溪心寮同台17甲線（安吉路）交匯，就係呢條公路嘅終點。

## 行經行政區

## 攷
酉四祖祠

**酉四祖祠**喺廣東從化，係秋楓峒鍾氏祖祠，明末始建，清代中前期、2004年重修。2012年9月定為從化市登記文物保護單位。

## 建築
坐東向西，面闊三間11.7米，深兩進22.35米，佔地261.5平方。懸山頂，磚木石結構，正脊龍船脊。瓦頂有舉折同升起，两沓都係擡樑式架樑，有如意紋裝飾。頭門有石春鋪前廊。大門前後各有兩條木檐柱。十一架樑同山墻墻體承重，入門有擋中。天井兩邊有五架廡廊連去第二沓，第二沓大堂有6條木柱。十一架樑同山墻墻體承重，方形階磚鋪地面。

## 攷

鍾
酉七祖祠

**酉七祖祠**喺廣東從化，係秋楓峒鍾氏祖祠，明末始建。2012年9月定為從化市登記文物保護單位。

## 建築
坐東向西，面闊三間12.65米，深兩進21.20米，佔地268.2平方。硬山頂，磚木石結構，封簷板刻花草。正脊龍船形，正背面灰塑有祥瑞圖案。五級石春上頭門門面，月台花崗岩欄板，兩邊花崗岩八角柱。擎托抬樑式架樑，木額枋連山牆，駝峰、斗栱擎托橫檁。大門係石門框，雙掩木門，入門口係木製擋中，兩邊廂房。天井兩邊係六架廡廊，拱形門連住兩沓。第二沓祖堂用六條柱，十三架承重，前兩條係八角石檐柱，中間兩條係木梭柱，後兩條係青磚柱，中間放八仙台，供奉酉七公
。

## 攷

鍾
車泳希

**車泳希**（，），係香港女藝人，2013年出道。佢喺香港浸會大學電影學院導演系高級文憑畢業。

## 演出

### 電視節目（Viutv）
*2017年：《Girls' Talk》主持
*2017年：《雙商》演出
*2026年：《晚吹—Chat KP》第65集嘉賓

### 電影
*2018年：《大師兄》 飾 6B班同學

### 音樂錄像
*2019年：Jay Fung 馮允謙 - 聲音導航
*2023年：KOLOR - 52赫茲

## 出面網頁
* 
*
臺19甲線

**台19甲線 鹽水－赤崁**，北起台南市鹽水區，南至高雄市梓官區赤崁，全長78.461km。由原縣道173號嘅鹽水至麻豆段同縣道177號麻豆至赤崁全線整編而成。亦係宜家臺灣公路系統里程最長嘅省道支線。

## 行經行政區
; 台南市
* 鹽水區：鹽水0k（**起點**，岔路；同共線起點）
* 新營區：太子宮2.212k
* 下營區：下營8.938k（叉路）
* 麻豆區：麻豆交流道→ 新生北路14.598k（共線）→ 文昌路（叉路）→ 麻豆戲院16.353k（共線）→ 民權路 → 麻善大橋
* 善化區：善化（岔路）
* 新市區：新市31.686k（叉路）→新市車站
* 新化區：新化/新化外環道路同中山路交叉路口35.379k（叉路）
* 關廟區：關廟交流道42.704k（右、左關廟交流道）→ 關廟44.643k（共線起點）→關廟（共線終點）→南高市界54.612k（南雄橋）

; 高雄市
* 阿蓮區：阿蓮56.505k（叉路）
* 岡山區：台上（區道【高28線】叉路）→岡山/成功、岡山路同中山北路交叉路口66.379k（叉路）→岡山/仁壽中華路口67.830k（叉路）
* 梓官區：梓官（區道【高30線】叉路）→大舍甲74.250k（叉路）→赤崁78.461k（**終點**，區道【高23線】叉路）

## 參考
臺28線

**台28線 湖內橋－茂林**，係聯絡高雄北海岸同高雄山區嘅一條省道。路線其中一段係貫穿旗山同六龜等二區，係當地重要嘅交通道路，所以呢個路段亦有俗稱「**旗六公路**」。部分路段從縣道184號、縣道184丙線升格而成。

西起湖內區大湖埤（同交會點），東迄六龜區望山腳附近嘅台27線，全長49.657公里，其中六龜區新威至台27線嘅新威景觀大橋路段原訂2009年8月23號通車，受莫拉克颱風侵襲，為解決交通問題，提前開放通車。

台28線聯絡高雄市北部多處觀光遊憩地區，如興達港情人碼頭、田寮月世界、旗山老街、美濃客家民俗村等，於新威可銜接台27甲線至六龜區境內多處森林遊樂區同南橫公路（台20線）。另國道一號路竹交流道同國道三號田寮交流道都以台28線為聯絡道路。

## 行經鄉鎮市區
市道181號

**市道181號 月眉－高樹**，係臺灣高雄市、屏東縣兩縣市之間嘅南北向市道。北起高雄市杉林區月眉，南至屏東縣高樹鄉，全長共計19.752公里（公路總局資料）。

## 行經行政區
; 高雄市
* 杉林區：月眉0.0k（**起點**，岔路）→杉美橋→月光山隧道
* 美濃區：美濃7.8k→中壇9.44k（同共線起點）→中壇9.7k（同共線終點）→龜山/高美大橋北端15.18k
; 屏東縣
* 高樹鄉：高美大橋南端17.245k→高樹18.0k（岔路）→高樹19.752k（**終點**，岔路）
臺9線

**台9線**，又叫**東部幹線**，係台灣東部一條南北向嘅省道。北起臺北市中正區中山南路忠孝東路口（行政院大門前，台灣公路原點，臺1線（同臺3線共線）、台1甲線、臺5線交界處，該路口原有「**復興陸橋**」，已拆除），南迄屏東縣枋山鄉楓港（臺1線交界處），由北到南縱貫所有東部縣市，著名嘅“羅斯福路”、“北宜公路”、“蘇花公路”、“花東縱谷公路”同“南迴公路”都係臺9線嘅部分路段，係臺灣東部重要嘅公路之一。沿途穿梭台灣東部縣市，係台灣第二重要嘅省道，同西部嘅台1線大致構成環島路網。

蘇花改竣工後，台9線縮短約20公里長，而家全長454.566公里，係宜家臺灣公路系統里程第二長嘅公路（僅次於台1線）。

## 行經行政區

## 攷
華泰證券

**華泰證券**（，、），全名**華泰證券股份有限公司**（），係中國一間綜合性證券集團，經營中國大陸嘅證券業務，包括代理證券買賣、還本付息、分紅派息、登記開戶、保管、鑒證、承銷、投資諮詢、客戶資產管理等。喺香港以「HTSC」名義進行業務。

2010年2月26號，華泰證券喺上海證券交易所招股上市，係上海證券交易所50指數成份股。2015年6月1號，公司喺香港聯合交易所主板上市，係恆生中國H股金融行業指數成份股。

2016年4月11號，華泰證券以7億8000萬美元收購美國加利福尼亞州康科德市投資服務公司AssetMark。

## 攷

## 出面網頁
* 华泰证券网 
* 華泰金融控股(香港)有限公司   

類:香港上市金融公司
類:證券公司
類:中國金融公司
類:南京
花姐ERROR遊

《**花姐ERROR遊**》（）係香港電視娛樂製作嘅真人騷節目。節目主持人係由《Good Night Show 全民造星》4位參賽者組成嘅全新男子組合ERROR（梁業、何啟華、郭嘉駿、吳保錡）同佢哋嘅經理人黃慧君（花姐），第一輯佢哋會去外地遊覽同玩分組遊戲，輸咗要接受大懲罰。

節目有兩輯：第一輯由2019年2月4號到2月22號喺逢禮拜一到五晚22:30－23:00喺ViuTV播映，一共15集，去日本拍；第二輯《**花姐ERROR遊 2**》由2019年9月2號到9月27號喺逢禮拜一到五晚23:00－23:30喺ViuTV播映，一共20集，去日本九州、臺灣同柬埔寨拍。

## 每集一覽
### 第一輯

### 第二輯

## 出面網頁
*MakerVille - 花姐ERROR遊
*ViuTV：花姐ERROR遊
*ViuTV：花姐ERROR遊 2

## 電視節目變遷
ERROR金豬賀歲暨花姐巡遊

《**ERROR金豬賀歲暨花姐巡遊**》（）係香港電視娛樂製作嘅賀歲綜藝節目，喺2019年2月5號（大年初一）禮拜二晚20:30－21:45喺ViuTV播映。節目主持人係由《Good Night Show 全民造星》4位參賽者組成嘅全新男子組合ERROR（梁業、何啟華、郭嘉駿、吳保錡）。呢個節目嘅主要競爭對手係無綫電視翡翠台直播緊嘅《香港新春花車巡遊》，所以個節目改咗個噉嘅名。

節目由主持同一班藝人嘉賓，包括黃慧君（花姐）、劉美君、唐寧、江若琳、蔡卓妍、李幸倪、劉浩龍、黃劍文、李健宏同Mirror，一齊唱歌同玩遊戲。演出者有李昭南、陳安立、胡希文、英健朗。

## 出面網頁
*ViuTV：ERROR金豬賀歲暨花姐巡遊
重慶機電

**重慶機電**（，），全名**重慶機電股份有限公司**（），係中國西部最大零件同電力設備生產商，係旗下公司，生產基地設喺重慶，董事長王玉祥，2007年7月27號成立，2008年6月13號喺香港聯合交易所上市，上市價每股1.3緡。

公司經營開發、製造、銷售汽車零件、電器機械同器材、環保設備、機床工具、電力設備同器材、通信設備（唔包括接收同發射設施）、電腦同電腦零件、有色金屬冶煉同壓延加工產品、儀器儀錶、辦公機械產品、風力發電設備；裝備製造業、房地產開發業，金融業投資；進出口貿易、高新技術諮詢服務。旗下共擁有各層次企業62間，直接擁有嘅控股同全資、控股、合營企業共23間。

## 攷

## 出面網頁
* 

類:中國廠商
類:中華人民共和國國企
類:香港上市綜合企業
類:重慶
林戴安

**林戴安**（，）係瑞典外交官，做過駐墨西哥同駐越南大使。2016年起做駐華大使。

2019年2月14號，瑞典外交部因爲林戴安先前未經許可擅自同香港銅鑼灣書店股東桂民海阿女Angela Gui會面而將林戴安召返國調查。同年12月9號，林戴安被指超出職權範圍，畀瑞典正式起訴。

## 出面網頁
* 

類:瑞典政治人
類:外交官
麥家廉

**麥家廉**（，）係加拿大外交官、政治人物、經濟師和大學教授，先後做過國防部長、退伍軍人事務部長、稅務部長、移民、難民及公民部長同埋駐中華人民共和國大使。

2017年1月，總理朱斯坦·杜呂多重組內閣，麥家廉調任駐中華人民共和國大使，同年3月去到北京履新。自2019年1月22號以來，麥家廉喺萬錦同溫哥華公開評論孟晚舟事件，支持孟晚舟獲釋，而同加拿大政府睇法唔同。26號，總理杜呂多發聲明，接納麥家廉辭去駐華大使嘅職務。

## 屋企
麥家廉老婆林秀英（Nancy Lim）係馬來西亞唐人，兩人育有三個仔。

## 攷

## 出面網頁
* Biographical note - The Honourable John McCallum, P.C. - Canada.ca 
* [The Honourable John McCallum - Overview - House of Commons of Canada](http://www.parl.gc.ca/Parliamentarians/en/members/John-McCallum(1817)) 

類:外交官
類:經濟學家
類:加拿大政治人
類:魁北克人‎
陰蝨

**陰蝨**（*Pthirus pubis*），俗稱**三角蝨**，係一種寄生喺人體毛髮嘅寄生蟲，長約1至3毫米，冇翼。因常見於陰部，所以叫做陰蝨。

## 參考

## 出面網頁

* MedlinePlus Medical Encyclopedia: Pubic lice
* University of chicago: Crab lice
* Crab lice - EmbarrassingProblems.com
* Genetic Analysis of Lice Supports Direct Contact between Modern and Archaic Humans
*
易健兒

**易健兒**（；）係香港女演員，2016年開始演出影視作品，CapTV早期嘅片都會見到佢。佢亦曾經同另一位女演員劉展翹組成YouTuber女子組合「易劉」，不過已經拆咗伙。佢男朋友係YouTuber崔智雄，兩人經常一齊拍片。

## 演出
### 電視劇（ViuTV）
*2017年：《瑪嘉烈與大衛系列 前度》飾 大輝Fans（第19集）
*2018年：《身後事務所》 飾 占卜師
*2019年：《仇老爺爺》 飾 大學生（第7集）
*2019年：《娛樂風雲》 飾 不良少女（第87集）
*2020年：《歎息橋》 飾 苗嘉嘉

### 電視節目（ViuTV）
*2019年：《我食飯你埋單》參賽者
*2020年：《萬人幫拖搞邊科》第3集嘉賓
*2020年：《辣伙頭·開火》第13集嘉賓
*2020年：《總有一瓣喺左近》第170集嘉賓
*2021年：《克服他她它》第5集嘉賓
*2021年：《嫌疑事件簿》第7-8集玩家
*2021年：《囝囝女女730》第147集嘉賓
*2022年：《打開你雪櫃》第6集嘉賓
*2022年：《瘋火與膠七》第3集嘉賓

### 電視節目（無綫電視）
*2015年：《網絡挑機》第8集演出

### 電視節目（港台電視）
*2016年：《同行者》演出

### 電影
*2015年：《哪一天我們會飛》 飾演 司儀
*2018年：《某日某月》 飾演 女同學C
*2018年：《非同凡響》 飾演 Alice
*2019年：《G殺》 飾演 同班女同學
*2019年：《非分熟女》 飾演 病人
*2020年：《狂舞派3》 飾演 細蚊
*2020年：《金都》飾演 新娘
*2022年：《猛鬼3寶》 飾演 腐大師

### 電台節目（香港電台第二台）
*2022年：《我是你的後援會》2月5號嘉賓

## 參考

## 出面網頁
*
*
本地插畫師

《**本地插畫師**》（**Illustrators in Hong Kong**），係香港電視娛樂製作嘅文化節目，2019年2月3號開始到4月28號逢禮拜日15:00-15:30喺ViuTV播。節目會介紹香港嘅插畫師。

## 每集一覽

## 出面網頁
*ViuTV：本地插畫師
市道178號

**市道178號（中崙－大匏崙）**係中華民國一條市道，西起臺南市安南區長安，東至臺南市大內區大匏崙，全長共計29.686公里。呢市道有一條支線「市道178甲線」，西起臺南市山上區溪州，東至臺南市山上區豐德，全長共計6.082公里。

## 行經行政區

## 註

## 攷
市道178甲線

**市道178甲線**由市道178號舊線嘅山上區溪州至豐德路段改編而成。公路以溪州為公路起點，同市道178號交會後通過山上工業區、山上市區等地，之後喺豐德里境內嘅終點同台20線交會。

## 行經政區

## 攷

## 註
市道171號

**市道171號 北門－烏山頭**，喺臺灣臺南市嘅一條市道級公路。北起臺南市北門區，南至臺南市官田區烏山頭，全長共計38.269公里（公路總局資料）。有兩條支線。

## 行經行政區
黃慧君

**黃慧君**（，）），綽號**花姐**、**阿花**（），係香港嘅電視監製，代表作品係ViuTV選秀節目《Good Night Show 全民造星》。

## 簡歷
黃慧君喺1992年投身電視界，曾經喺無綫電視打過十三年工，由《勁歌金曲》嘅助理編導（PA）做起，第二年就升做導演，參與過《翡翠歌星賀台慶》、《香港小姐競選》、《新秀歌唱大賽》等節目嘅製作。後尾佢跳槽到now TV，再隨住ViuTV開台而做咗ViuTV嘅監製。

黃慧君做ViuTV監製期間，參與過《慳D啦Honey》同《脫獨工程》嘅監製工作。到2018年佢監製嘅選秀節目《Good Night Show 全民造星》出街後引起好大迴響，令佢開始畀唔少觀眾認識。《全民造星》播完後，佢又選出兩批參賽者組成男子組合Mirror同ERROR，重拍住Error做幕前演出，包括《花姐ERROR遊》同《ERROR金豬賀歲暨花姐巡遊》。

## 作品
### ViuTV節目
*2016年：《慳D啦Honey》
*2016年：《脫獨工程》
*2016年至2017年：《晚吹—真PK》
*2017年：《胸 x 計》
*2017年：《譚校長·談欣賞》
*2017年：《林說金曲》
*2017年：《真PK Trip》
*2017年至2018年：《歌度有…系列》
*2018年：《胖伴》
*2018年：《Good Night Show 全民造星》
*2019年：《ERROR金豬賀歲暨花姐巡遊》
*2019年：《全民造星II》
*2019年：《花姐ERROR遊》、《花姐ERROR遊2》
*2020年：《全民造星III》

## 演出
### 電視劇（ViuTV）
*2021年：《大叔的愛》 飾 花姐（第4集）
### 電視節目（ViuTV）
;只列出唔係佢負責製作嘅節目
*2021年：《直播王》評判
*2021年：《Have A Sweet Gym》第6集嘉賓
*2024-2025年：《Chat KP》第7、8、11、12集嘉賓

### 電影
*2023年：《流水落花》 飾演 士多老闆娘

## 參考
*黃慧君 霸氣花姐如何煉成
攻略系列

**攻略系列**可以係：
*攻略系列 (電影)，由馬楚成執導同梁朝偉主演嘅香港電影系列，包括《東京攻略》、《韓城攻略》同《歐洲攻略》
*攻略系列 (無綫電視)，由香港無綫電視製作嘅綜藝節目系列
臺13甲線

**台13甲線竹南－苗栗**，係台13線嘅舊路，起點苗栗縣竹南鎮，終點苗栗市，全長為14.113公里。

台13甲線行經竹南鎮、頭份市尖山、造橋鄉談文村（係截彎取直新線，至於造橋村平仁路舊路段則解編）、後龍鎮豐富里、苗栗市。

## 行經行政區
*苗栗縣
**頭份市：永貞路0.000k（岔路） 
**竹南鎮：真如路2.457k（右岔路）
**造橋鄉：談文村5.300k（岔路）→造橋7.360k（**苗14**鄉道岔路） →豐湖國小11.452k
**後龍鎮：豐富里13.823k（岔路）→造橋交流道（）
**苗栗市：北勢橋14.113k（終點岔路）
## 攷

類:苗栗縣
攻略系列 (無綫電視)

**《攻略》系列**係香港電視廣播有限公司製作嘅綜藝節目系列，每集節目用唔同嘅名（後面都有「攻略」兩隻字），2019年1月20號到2月10號逢禮拜日晚21:30－22:30喺翡翠台播。

## 節目一覽
### 東京血拼攻略
《**東京血拼攻略**》（）喺1月20號首播，由牟韻潔、吳若希、沈韋汝、林穎彤主持，介紹日本東京嘅「二手世界名牌大特賣」。
### 台北過年攻略
《**台北過年攻略**》（）喺1月27號首播，由區永權、龔嘉欣、譚凱琪、鍾晴主持，介紹台北人過農曆新年嘅文化。
### 阿爺賀歲攻略
《**阿爺賀歲攻略**》（）喺2月3號首播，由李家鼎主持，嘉賓有森美、杜如風、黃心穎、高海寧、麥美恩、吳若希、丁子朗，節目會煮賀年菜同介紹賀年傳統文化習俗。
### 街市新春攻略
《**街市新春攻略**》（）喺2月10號首播，由麥長青、江美儀、滕麗名主持，嘉賓有胡諾言、莊思敏、袁文傑，節目會去頌富街市、竹園街市、啟田街市食嘢同整賀壽菜式。

## 註

## 出面網頁
* 東京血拼攻略 - 主頁 - tvb.com
*台北過年攻略 - 主頁 - tvb.com
*阿爺賀歲攻略 - 主頁 - tvb.com
*街市新春攻略 - myTV SUPER
王思平

**王思平**（）係台灣女演員及模特兒，喺TVBS嘅選秀節目《決戰第一名》之中出道。曾經同修杰楷交往。2016年之後事業重心轉到去中國大陸發展。

## 戲劇演出
### 電視劇

### 電影
*2010年 《混混天團》（飾 麗香）
*2011年 《燃燒吧！歐吉桑》（飾 周莉雅 Julia）
*2015年 《OPEN！ OPEN！》
*2018年 《台妹向前衝》

## MV
*2007年 游鴻明 彭佳慧《夫妻臉》
*2007年 飛輪海《出神入化》
*2007年 周杰倫《陽光宅男》
*2008年 周杰倫《給我一首歌的時間》
*2010年 周杰倫《嘻哈空姐》
*2011年 羅志祥《獨一無二》
*2014年 蕭閎仁《One More Chance》
*2016年 李毓芬《是我不夠好》

## 代言
*微風廣場
*2010年 莎薇ㄅㄥˋㄅㄥˋ豹挺你
*2011年 莎薇魔力推推
*2012年 莎薇魔力推推魔力扣
*2012年 莎薇好愛現撞色蕾絲
*2013年 莎薇魔力推推魔力扣ON!OFF!
*2014年 臥虎藏龍手機遊戲
*2016年 UDR 妳的健康管理師

## 連出去

* 
*
殷琦

**殷琦**（，）係台灣知名模特兒同女演員，模特兒圈人稱「電眼名模」。2004年進入伊林模特兒經紀公司，成為旗下嘅女模特兒。以勾魂電眼神，性感美女形象廣為大眾認識。曾經為多個時尚品牌走秀，並參與多項平面廣告及雜誌拍攝工作。除咗秀場雜誌有著亮眼嘅成績，亦都喺各大節目都有露出，如《康熙來了》同《小燕之夜》等。

## 簡介
殷琦離開校園後嘅第一份工作就係模特兒，2004年進入伊林模特兒經紀公司。

2005年，佢同陳思宓（Jill）、錢帥君（Ava）合組J.A.M女子團體。

## 作品
### 專輯

### MV
Mc HotDog 《我愛台妹》
范逸臣 《放生》
飛輪海 《sexy girl》

## 演藝經歷
### 戲劇
*2011年 民視、八大《我可能不會愛你》飾 程美青
*2011年 台視《前男友》飾 蔡小Z男友外遇對象
*2012年 民視《廉政英雄》第六單元：最後正義 飾 關淑玲
*2013年 台視《遇見幸福300天》飾 阿嬌
*2016年 中國大陸《整容攻略》（網絡劇）飾 蘇然

### 綜藝節目
;台灣
*《康熙來了》
*《開運鑑定團》
*《小燕之夜》
*《一袋女王》
*《國光幫幫忙》
*《女人我最大》
*《旅行應援團》
*《爸媽囧很大》
*《WTO姐妹會》
*《食在有健康》
*《歡樂智多星》
*《33廚房》
*《型男大主廚》
*《冠軍任務》
*《美鳳有約》
*《寶物博很大》
*《請你跟我這樣過》
*《美麗說達人》
*《愛喲我的媽》
*《綜藝大熱門》

;中國大陸
*《我是大美人》
*《全民大猜想》
*《同桌向前衝廈門電視台-娛樂鬥陣行》
*《福建東南衛視跨年特別節目》

## 參考

## 連出去

*
*
行屍

《**行屍**》（）係美國電視劇，用喪屍世界做題材，2010年開始拍，而家已經拍到第九季。
葛咸城 (電視劇)

《**葛咸城**》（）係美國電視劇，衍生自漫畫《蝙蝠俠》入面嘅世界，2014年開始拍，而家已經拍到第五季。
仁醫

《**仁醫**》（）係日本漫畫作品，由村上紀香創作，用一位現代醫生穿越到幕末時期做題材。漫畫被改編做同名電視劇，2009年到2011年拍咗兩季。
辜莞允

**辜莞允**（）係臺灣女藝人，英文名Nono。原就讀東吳大學日文系，重考後就讀世新大學新聞系。於2014年拍攝警察宣導坐檯曆，於2016年受新北市政府警察局三峽分局及臺北市政府警察局中山分局邀約於三峽分局北大派出所拍攝犯罪預防影片。

## 事件
2014年1月，辜莞允唔見咗自己部相機，結果相機入面3張清晰睇到粉紅色𢆡頭嘅私密裸照畀人擺上網。

2019年4月，辜莞允畀另一位藝人徐瑋吟指控佢偷拍自己嘅沖涼相。

## 影視作品
### 電視劇

## 主持
*衛視中文台冠軍任務（2016年1月16號至12月10號，同郭彥均、哈孝遠、小茉莉一齊主持）

## 廣告
*匯豐銀行 聰明理財《鋼琴篇》
*戲谷麻將《尖叫篇》(2011)
*台灣大哥大 Fantastic T3驚奇機《驚呼篇》
*屈臣氏 週年慶《變漂亮篇》（2013年）
*Paktor（拍拖）2015年度新形象廣告

## 代言
*魔女大戰
*大皇帝（2015）

## 出版
*NObody。我是nono辜莞允
*《陪伴你的每一天》Nono辜莞允寫真書

## 參考

## 連出去

*
*
*
X檔案

《**X檔案**》（）係美國電視劇，用超自然現象做題材，1993年開始拍，拍到2001年第九季大結局，不過2016年又開拍咗第十季。
女管家三田

《**女管家三田**》（）係日本電視劇，用住家工人做題材，2011年拍，由松嶋菜菜子主演。
蕭薔

**蕭薔**（；），原名**蕭秀霞**，2013年改名**蕭盈盈**，係臺灣知名模特兒同女演員，有「蕭大美女」之稱。籍貫臺北市，佢喺臺北縣永和市（依家嘅新北市永和區）出世。1989年開始從事平面模特兒工作，亦開始拍攝戲劇。

之後因接拍伊蕾絲褲襪廣告一炮而紅，逐步跨足戲劇、電影、廣告、歌唱、寫作等多元領域。

蕭薔獲獎無數，喺1990年代末期、2000年代初期當紅時，被媒體封為「臺灣第一美女」。近期就將演藝事業重心放喺中國大陸。

## 經歷

## 作品
### 電視劇

### 電影

### 綜藝節目
*2014年  舞動全城 (電視節目)

### 書

### 桌曆

### 音樂作品

### 歌曲
*《花木蘭 電視原聲帶》國語
**不夠溫柔
**NOTHING WILL CHANGE MY HEART FOR YOU

### 舞台劇

### 配音

### 電視廣告

### 平面廣告

### 公益

## 参考

## 出面網頁

*
*
*
*
粉紅豬一家親

《**粉紅豬一家親**》係英國卡通片，由Hasbro Entertainment（前身係Contender Entertainment Group同Rubber Duck Entertainment）同Astley Baker Davies製作，角色大多數動物擬人。佢英文本名****，亦都係主角名，豬女細蚊來。唔同地方有唔同唐字名，香港傳統上叫《粉紅豬一家親》，臺灣叫《**粉紅豬小妹**》，大陸叫《**小猪佩奇**》。首次廣播2004年5月30號，有7季。一共有過180個國家播放。香港有廣東話播放。

主角一家，主角加豬爸、豬媽再加細佬佐治。有返遊戲班，先生同書友，都係哺乳動物，有十零種。有時會加上角色父母加祖輩。亦有其他哺乳動物做其他角色。另外有少量以蔬菓做角色，如薯仔先生。故仔有時突顯動物習性，如豬就玩泥漿，兔食紅蘿蔔咁。

一節故仔唔長，五分鐘左右。多數日常，多數輕鬆，結尾開開心心。

有唔少周邊產品，好似嘢玩、毛公仔、電子遊戲、書咁，甚至有大富翁。主題公園都有幾個。

片中唔少顛倒現實，顛倒男女，着力消除男女刻版。如義務消防隊為幾個亞媽。如兔女士萬能，全職，有無數工份，甚至去揸直升機救人。豬爸有大肚腩，畀個母女取笑。個女成日笑亞爸蠢，然而豬爸好似聖人咁，無論乜都包容，一笑置之。女人多數強勁，男人睇起來無用，有時搞笑。有時評為左翼女性主義宣傳。然而片中又有另一啲刻版，如家家都住間屋都喺山頂，家家都一家四口兩個細蚊仔女，亞媽都喺屋企，夫妻無交流。

## 批評
呢套卡通喺頭兩季入面，啲角色坐車係冇扣安全帶嘅。之後收到唔少投訴，Astley Baker Davies 就出嚟宣布，話之後所有新製作嘅動畫都一定會加返安全帶，而頭兩季入面相關嘅畫面亦都會重新畫過，加返呢啲細節。同一樣，早期一啲角色踩單車但冇戴頭盔嘅集數，後來都加返單車頭盔。

Peppa 曾經畀人用嚟宣傳2010年之前英國工黨政府嘅「Sure Start」計劃，個目標係「俾細路有最好嘅人生起步」。到 2010年4月英國大選期間，E1 Entertainment 表示，為咗避免引起爭議或者誤會，Peppa 唔會出席工黨家庭政綱嘅發布活動。

2012年，澳洲廣播公司（ABC）收到投訴，話第一季嘅〈Mister Skinnylegs〉一集唔適合澳洲觀眾，因為入面話蜘蛛係無害嘅，仲似乎鼓勵細路同蜘蛛做朋友；但係澳洲其實好多攞命嘅毒蜘蛛。ABC 接納咗呢個投訴，限制嗰集喺 ABC 電視網播放。

到2014年5月底，ABC 總裁 Mark Scott 表示，因為澳洲聯邦政府削減對 ABC 嘅撥款，可能會影響佢哋購買同播放海外節目（例如 Peppa Pig）嘅能力，所以對 Peppa 之後擔心喺澳洲電視播出嘅前景。澳洲傳媒亦都有提到 Peppa 好受澳洲細細路歡迎，同時關注佢喺澳洲嘅播放權未來會點。

其間，澳洲聯邦農業部長 Barnaby Joyce 仲講笑咁提過 Peppa，好似係泰國餐廳餐牌上嘅一道菜；而保守派專欄作家 Piers Akerman 就批評 Peppa「推緊一種奇怪嘅女性主義路線」。2014年5月28號，時任通訊部長 Malcolm Turnbull 喺 Twitter 發文話：「同傳媒講嘅唔同，Peppa 呢隻豬鼻，我哋好樂意留喺 ABC 個豬槽度。」

## 註

## 攷
一個人的武林

《**一個人的武林**》（）係2014年上畫嘅香港電影，由陳德森執導，甄子丹、王寶強、楊采妮同白冰領銜主演。套戲用武術高手殺人案做主題。

呢套戲其中一個特別地方係搵嚟嘉禾電影創辦人鄒文懷客串戲入面嘅大排檔食客角色，亦係佢生前最後嘅幕前演出。

## 演員
*甄子丹 飾 夏侯武
*王寶強 飾 封于修
*楊采妮 飾 陸玄心
*白冰 飾 單英
*方中信 飾 林碩全
*釋延能 飾 譚敬堯
*喻亢 飾 王哲
*樊少皇 飾 洪葉
*姜大衛 飾 陳伯光
*陳德森 飾 譚富榮
*劉偉強 飾 陳樹德
*金培達 飾 警司
*鄭保瑞 飾 監獄長官
*徐小明 飾 杜福明
*袁祥仁 飾 雷清遠
*鄒文懷 飾 大排檔長者
*張同祖 飾 導演
*林迪安 飾 驗屍官
*吳浩康 飾 阿禹
*郭子健 飾 陳警司
*元彬 飾 邵鶴年
*王嘉慧 飾 小敏

## 出面網頁
*
*
般奴堅斯

**般奴堅斯**（**Bruno Ganz**，） 係瑞士嘅電影演員，出名作品係2004年電影《希特拉的最後12夜》入面飾演希特拉。

2019年2月16號因為癌症，喺瑞士自己屋企度過身。

## 參考

類:電影男演員
類:瑞士人
山縣有朋

**山縣有朋**（）係日本明治時期政治人，兩次出任日本首相，畀人叫做日本「國軍之父」。

## 出面網頁
顧維鈞

**顧維鈞**（）係中華民國外交官，江蘇嘉定人，喺北洋政府做過中華民國國務總理，任內同時署理中華民國總統。

## 出面網頁
臺6線

**台6線**，又稱**舊後汶公路**、**龍汶公路**，係台灣一條省道，係苗栗縣最重要嘅地方聯絡公路，西起苗栗縣後龍鎮龍港（原起點係同台1線交叉嘅十班坑），初向東南沿後龍溪、南勢溪谷地上行，過苗栗市界後喺分叉路轉向東，至後龍溪南岸後沿谷地右側上溯，至苗栗市區南側嘅育民工家後轉上龜山大橋，通過公館鄉後南行至後龍溪北岸，後沿河谷上溯至苗栗縣大湖鄉溫泉口同台3線相連，全長31.388公里。台72線幾乎同本線平行建構。

台六線舊線曾經同台13線共線，行經苗栗市至公路、龍岡道口、苗栗市魚市場、苗栗監理站、苗栗市西山商圈、苗栗市戶政事務所、苗栗市福麗里活動中心、苗栗市三山國王廟、國立聯合大學、育民工家等。而家台灣絕大部分地圖（包括苗栗車站掛圖）仍係舊線。

## 行經行政區

;全線均喺苗栗縣境內
*後龍鎮：龍港0.0k（**起點**，後龍交流道及岔路）→十班坑2.304k（岔路）→後龍交流道（）→
*苗栗市：竹圍4.850k（鎮市界）→北勢橋8.050k（左岔路）→頭屋橋（岔路及頭屋交流道）→龜山橋11.574k（公館交流道）→
*公館鄉：苗栗交流道（）→公館18.524k（右岔路）→福基19.053k→
*獅潭鄉：汶水→汶水橋→
*大湖鄉：溫泉口31.388k（**終點**，岔路）

## 攷

類:苗栗縣
失戀急讓

《**失戀急讓**》（）係2014年上畫嘅香港電影，由卓韻芝執導，張家輝、鄭秀文、Angelababy同歐豪領銜主演。套戲講四個唔同身份嘅人因為夾份炒樓甩唔到身而被逼住埋同一間屋。

呢套戲其中一個特別地方係搵嚟時任立法會議員葉劉淑儀客串戲入面嘅區議員角色。

## 演員
*張家輝 飾 項少龍
*鄭秀文 飾 馮沙律（Charlotte）
*Angelababy 飾 呂婉娉（阿黑）
*歐豪 飾 黃初（VeryWong）
*黃子華 飾 徐子聰
*胡杏兒 飾 蔣儀
*姜武 飾 石先生
*何穗 飾 楊蓮
*陳麗雲 飾 9B婆婆
*張學友 飾 佐治
*王菀之 飾 陳太
*蔣志光 飾 經紀偉文
*葛民輝 飾 婦科醫生
*陳果 飾 街坊土豪
*卓韻芝 飾 新聞報導員、區議會辦事處職員
*葉劉淑儀 飾 葉劉淑之
*高泰宇 飾 「柏景物業」地產經紀

## 出面網頁
*
*
蒙恬

**蒙恬**（）係秦代將軍，以改良毛筆而出名。

秦始皇二十六年，蒙恬帶領秦軍攻打齊國，打贏齊軍，之後做內史。

前215年，秦朝派蒙恬帶兵30萬人攻打匈奴。

前212年，秦始皇派扶蘇去蒙恬度監軍。

蒙恬細佬蒙毅以前得罪咗趙高，搞到趙高對蒙氏兄弟懷恨在心。前210年，秦始皇過身。趙高夾埋李斯立胡亥做太子，跟住整封書信作啲罪名，派使者帶去蒙恬同扶蘇度，叫佢哋兩個自殺。蒙恬覺得可疑，唔肯自殺，就畀使者韞咗喺陽周度。胡亥知道扶蘇死咗之後，就想放過蒙恬，但係趙高唔想放過蒙氏兩兄弟，仲講掂胡亥韞埋蒙毅。到咗胡亥正式繼位做二世皇帝之後，趙高就係咁對住胡亥講蒙氏兩兄弟嘅壞話，而胡亥最後都係決定要殺蒙恬同蒙毅，最後蒙恬就被迫服毒自盡。

## 參考
花木蘭 (搞清楚)

**[[花木蘭]]**係傳說喺南北朝北魏時期嘅女人，重可以係：
*花木蘭 (1998年電視劇)，1998年香港無綫電視劇集
*花木蘭 (1998年電影)，1998年動畫電影
*花木蘭 (2009年電影)，2009年電影
*花木蘭 (2020年電影) ，2020年真人版電影
花木蘭 (1998年電影)

**花木蘭 **（）係1998年美國動畫電影，由和路迪士尼製作，故仔改編中國嘅花木蘭代父從軍嘅傳說。

## 情節
進擊之巨人

**進擊之巨人 **（）係日本漫畫作品，由諫山創創作，故仔背景係一個人類要對抗巨人嘅世界。

## 電視動畫
第一季由2013年4月至9月響日本首播，共25集。

第二季由2017年4月至6月響日本首播，共12集。

第三季嘅第一部份由2018年7月至10月響日本首播，第二部份由2019年4月至7月首播，兩部份加埋有22集。

之後仲有第四季。

香港TVB嘅J2台播過第一至第三季。
輕小說

**輕小說 **（）係日本一種文學體裁，指可以輕鬆閱讀嘅通俗小說，會用口語寫，對象係畀後生仔睇。
國立國會圖書館

**國立國會圖書館 **（）係日本嘅國家圖書館，1948年成立，由日本國會管，本館喺東京都千代田區。

類:東京都建築物
市道174號

**市道174號 蘆竹溝－橫路**，喺臺灣臺南市嘅一條市道級公路。西起臺南市北門區蘆竹溝，東至臺南市東山區橫路，全長共計46.312公里。

## 行經行政區
;全線都喺臺南市境內
* 北門區：蘆竹溝0.0k（**起點**）→溪底寮4.053k（叉路）
* 學甲區：學甲9.124k（叉路）
* 下營區：下營19.57k（叉路）
* 六甲區：龜仔港24.123k（共線起點）→林鳳營25.965k（共線終點）→六甲30.049k（右叉路）→六甲30.049k（左叉路）
* 東山區：橫路46.312k（**終點**，接）
## 攷

類:臺南交通建築
刀劍神域

《**刀劍神域**》（）係日本輕小說作品，由川原礫創作。故仔用虛擬實境做主題，主角係桐谷和人，講喺Sword Art Online發生嘅一系列故事。

2002年開始喺網上連載，直到作者憑住《加速世界》攞咗第15回電擊小說大獎大賞後，《刀劍神域》畀出版社睇中，開始出文庫版輕小說。

## 故事簡介
### 安格特篇
2022年11月6號，虛擬實境大型多人網上角色扮演遊戲（VRMMORPG）《Sword Art Online》正式營運，呢個遊戲要啲玩家戴住同開着一個叫NerveGear嘅好似頭盔咁樣嘅設備先玩得，而戴咗同開着之後，NerveGear會同玩家嘅腦部連繫起上嚟，而玩家喺現實世界度就好似昏迷咗咁，要登出遊戲先會醒番。個遊戲係玩家用刀劍之類武器去打怪，由第1層開始，要有人打低嗰層嘅波士先可以去上一層，越上嘅樓層越難打，而最頂係第100層。玩家打怪打得多會升等級，又可以同其他人組隊增強戰力。

嗰日有大約1萬個玩家戴咗NerveGear登入遊戲，過咗幾個鐘頭之後啲人開始發覺冇法子登出，然後有個自稱係遊戲設計者茅場晶彥嘅人係遊戲度出現，話畀所有人知只有一個方法可以登出，就係要有人打低第100層波士。茅場又同大家講，如果玩家喺遊戲入面嘅生命值跌到0嘅話，冇得再可以復活重新嚟過，佢個NerveGear會放出高功率微波破壞人腦，即係響現實世界嘅身體都一樣會死，而如果玩家喺現實世界畀人除咗個NerveGear嘅話，一樣會被燒腦，由於NerveGear入面有電池，就算抆電掣都冇得登出。於是困喺遊戲嗰1萬人裡面有一部分人為咗可以返番去現實世界，侷住冒上生命危險走出安全區打怪，而主角桐谷和人（桐人）就係其中一位。

喺呢個「死亡遊戲」嘅頭一個月裡面，已經有成2000個玩家死咗。

### 精靈之舞篇
2024年11月SAO通關之後，桐谷和人（桐人）喺現實世界醒番，但係結城明日奈（亞絲娜）同另外300位玩家由於須鄉伸之嘅陰謀，喺現實世界度仲係昏迷緊。桐人知道有人喺另一隻VRMMORPG遊戲《ALfheim Online》入面見到有個似亞絲娜嘅人之後，走去玩嗰個遊戲，仲喺遊戲入面遇到佢個妹桐谷直葉（莉法），但係初時桐人唔知道莉法就係直葉。

最後桐人喺遊戲入面幫亞絲娜重獲自由。

### 幽靈子彈篇
桐人受到委托，去咗玩另一個VRMMORPG遊戲《Gun Gale Online》，喺入面遇到另一個女仔「詩楠」。

## 電視動畫
第1期喺2012年7月至12月響日本首播，分做「安格特篇」同「精靈之舞篇」。「安格特篇」有14集，「精靈之舞篇」有11集，加埋有25集。

《刀劍神域Ⅱ》有24集（唔計總集篇），喺2014年7月至12月響日本首播。

《刀劍神域 Alicization》第1部喺2018年10月至2019年3月響日本首播，有24集（唔計總集篇）。第2部喺2019年10月至12月響日本首播。第3部喺2020年7月至9月響日本首播。

### 特別篇
《刀劍神域 Extra Edition》，喺電視動畫第1期完咗之後出，係第1期嘅總集篇加原創故事。

## 劇場版動畫
《刀劍神域劇場版：序列爭戰》，2017年2月響日本上畫，故事嘅時間點係《刀劍神域Ⅱ》之後。

《刀劍神域劇場版 -Progressive- 無星夜的詠嘆調》，2021年10月響日本上畫，故事係改編自《刀劍神域 Progressive》第1卷加原創劇情。

《刀劍神域劇場版 -Progressive- 陰沉薄暮的詼諧曲》，2022年10月響日本上畫，故事改編自《刀劍神域 Progressive》第4卷。

## 外傳
《刀劍神域外傳 Gun Gale Online》，有輕小說、漫畫同電視動畫。
市道173號

**市道173號 麻豆－九塊厝**，喺臺灣臺南市嘅一條市道級公路。北起麻豆區，南至七股區九塊厝，全長22.881公里。有一條支線。

## 行經行政區
; 全線都喺臺南市境內
* 麻豆區：新生南中山路口0.0k（**起點**，、岔路）→新生南興國路口1.514k→謝厝寮5.60k
* 西港區：後營7.42k（岔路）→ 文化中山路口9.87k（同共線起點）→中山慶安路口（同共線終點）
* 七股區：竹橋國小14.57k（右區道岔路）→槺榔17.00k→永吉18.24k（國姓大橋下方）→九塊厝22.881k（**終點**，終點岔路，可接上十份交流道）

## 攷

類:臺南交通建築
市道173甲線

**市道173甲線 蘆竹溝－九塊厝**，喺中華民國臺南市，北起台61線三寮灣交流道，同市道174號連接；南至台61線十份交流道，同市道173主線銜接。全長16.579公里，本線係台61線嘅側車道，大部分路段係封閉式道路、跨溪橋梁同高架橋，分別同將軍溪橋、七股溪橋共構。將軍交流道3k至十分交流道16k路段共4組紅綠燈實施號誌連鎖，增加行車順暢度。

## 行經行政區
; 全線都喺臺南市境內
* 北門區：蘆竹溝0.0k（**起點**，岔路）→三寮灣交流道（共構）→將軍溪橋
* 將軍區：將軍交流道
* 七股區：七股交流道→七股溪橋→九塊厝16.579k（**終點**，終點岔路，十份交流道）

## 攷

類:臺南交通建築
市道165號

**市道165號 後庄－官田 **，喺臺灣嘉義縣、臺南市兩縣市之間嘅南北向市（縣）道。北起嘉義縣中埔鄉後庄，南至臺南市官田區，全長共計37.107公里（公路總局資料）。

## 行經行政區
; 嘉義縣
* 中埔鄉：後庄0.0k（岔路）→嘉義交流道2.4k（）
* 水上鄉：中庄4.442k（前終點岔路/本線行左岔）→紅毛寮5.454k（嘉南縣市界）

; 臺南市
* 白河區：內角 7.334k（）→ 富民三民路口13.3k（右終點岔路）→富民中正路口13.68k（同共線起點）→富民中山路口（同共線終點）
* 東山區：東山17.032k（岔路）→北馬19.36k→東河20.312k
* 柳營區：果毅後26.971k（柳營交流道）
* 六甲區：六甲30.875k（）
* 官田區：烏山頭32.866k（左）→中脅34.884k→官田37.107k（岔路）
市道172號

**市道172號 布袋－澐水**，喺臺灣嘉義縣、臺南市兩縣市之間嘅東西向市（縣）道，亦係台灣唯一起點終點喺同一縣，中間跨越直轄市嘅道路。

西起嘉義縣布袋鎮，東至嘉義縣中埔鄉澐水，全長55.986公里，共有兩條支線。

## 行經行政區

; 嘉義縣-海區
* 布袋鎮：布袋港0.0k（福德路與太平路口）→布袋1.0k（共線起點）→布袋聯絡道1.8k（接布袋二交流道）→半路店1.9k（共線終點）→大寮3.1k（叉路）
* 義竹鄉：埤前、龍蛟8k（嘉27叉路）→義竹10.8k（共線起點）→厚生橋12.401k（嘉縣南市交界）
; 臺南市
*鹽水區：鹽水14.5k（共線終點、共線起點）→鹽水（共線終點）
* 新營區：新營交流道17.13k（）→新營21.7k（共線起點）
* 後壁區：安溪寮24.2k（共線終點）
* 白河區：白河31.9k（叉路）→白河交流道34.8k（）→仙草埔39.839k（右叉路）→關子嶺42.6k（右叉路）
; 嘉義縣-山區
* 中埔鄉：三重溪44.0k（嘉縣南市交界）→澐水55.986k（叉路）

## 支線
*
*
光豬舞壯士

《**光豬舞壯士**》（***Magic Mike***）係一部2012年美國喜劇電影，由史提芬蘇德堡做導演，大概根據卓寧泰坦18歲時做脫衣舞男嘅經歷拍成。主演係卓寧泰坦、Alex Pettyfer、Matt Bomer、Joe Manganiello、馬修麥康納希。

續集係《巨揪舞壯士》，喺2015年上映。